

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: IV/2019**

**Dňa:** 28.02.2019

**K bodu programu:** **č. 18**

**Názov materiálu: Návrh zmeny VZN č. 42 o chove a držaní psov na území mesta Stará Ľubovňa**

**Materiál obsahuje**: Návrh uznesenia

Dôvodová správa

Návrh zmeny VZN č. 42

**Materiál predkladá:**  JUDr. Katarína Železníková

ved. odd. vnútornej správy a služieb obyvateľstva

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** JUDr. Katarína Železníková

ved. odd. vnútornej správy a služieb obyvateľstva

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**schvaľuje**

zmenu Všeobecne záväzné nariadenie č. 42 o chove a držaní psov na území mesta Stará Ľubovňa v zmysle predloženého návrhu.

**D ô v o d o v á s p r á v a**

# Predložený návrh všeobecne záväzného nariadenia č. 42 (ďalej len „VZN“) sa predkladá v zmysle zákona č. 282/2002 Z.z., ktorým sa upravujú niektoré podmienky držania psov (ďalej len ,,zákon o psov“).

Mesto Stará Ľubovňa v zmysle uvedeného zákona môže ustanoviť vo svojom všeobecne záväznom nariadení:

1. Úhradu za náhradnú známku (§ 3 ods. 6),
2. podrobnosti o vodení psa (§ 4 ods. 5),
3. vymedziť miesta, kde je voľný pohyb psa zakázaný (§ 5 ods. 1 písm. a)),
4. vymedziť miesta, kde je vstup zo psom zakázaný (§ 5 ods. 1 písm. b)),
5. podrobnosti o znečisťovaní verejných priestranstiev ( § 6 ods. 3).

Vzhľadom k tomu, že od 01.01.2017 sa menil zákon o psov, je potrebné zmeniť názvoslovie ,,vodiaci pes“ za názov, ktorý ho nahradil ,,pes so špeciálnym výcvikom“.

V čl. 5 odporúčame zrušiť ods. 1, 2, 3, vzhľadom k tomu, že ide o prebraté ustanovenia z platného zákona o psov, a máme za to, že nie je potrebné tieto informácie dupľovať aj vo VZN. Taktiež odporúčame v čl. 5 vynechať zákaz vodenia psa bez vôdzky do vozidla verejnej dopravy (to ustanovenie navrhujeme doplniť do čl. 6 ods. 1) a uviazať alebo ponechať samého psa bez uviazania na verejnom priestranstve (napr. pred obchodom). V tomto prípade si môžu majitelia prevádzok (obchodov, reštaurácií) samy určiť, či je vstup zo psom zakázaný. Odporúčame ponechať v čl. 5 iba ods. 4 , kde mesto ustanovilo podrobnosti o vodení psa.

Vzhľadom ku skutočnostiam, že dňa 17.08.2018 bola skolaudovaná cyklotrasa v smere Stará Ľubovňa – Hniezdne**, je v záujme Mesta Stará Ľubovňa upraviť** VZN v čl. 6 pre bezpečnosť osôb pohybujúcich sa na cyklotrase a voľný pohyb psov  v okolí rieky Poprad /od mostu pre peších cez rieku Poprad pri povodňovom dome v smere na obec Hniezdne po oboch stranách toku po hranicu katastra mesta/ z VZN vyňať. Táto informácia bola podaná aj na MsZ dňa 31.01.2019

Návrh zmeny súvisí aj s čl. 9 , kde je potrebné najmä sprehľadniť priestupky, v jednom prípade ide o priestupky:

1. v zmysle zákona o chove psoch (možná sankcia do 165 Eur)
2. v zmysle porušenia VZN č. 42 (možná sankcia do 33 Eur), ide o porušenie článkov 5, 6 a 8



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mesto Stará Ľubovňa, na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a Zákona č. 282/2002 Z. z., ktorým sa upravujú niektoré podmienky držania psov v y d á v a

**Všeobecne záväzné**

**nariadenie č. 42**

**O CHOVE A DRŽANÍ PSOV NA ÚZEMÍ MESTA**

**STARÁ ĽUBOVŇA**

**Návrh tohto všeobecne záväzného nariadenia v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov:**

|  |  |
| --- | --- |
| Vyvesený na úradnej tabuli mesta dňa: | 11.02.2019 |
| Zverejnený na internetovej stránke mesta dňa: | 11.02.2019 |
| Dátum začiatku lehoty na pripomienkové konanie: | 11.02.2019 |
| Dátum ukončenia lehoty pripomienkového konania: | 22.02.2019 |
| Vyhodnotenie pripomienok k návrhu VZN uskutočnené dňa: | 23.02.2019 |

Pripomienky zaslať:

* **písomne na adresu:**  Mesto Stará Ľubovňa, Mestský úrad, Obchodná 1,

064 01 Stará Ľubovňa

* **elektronicky na adresu:** [katarina.zeleznikova@staralubovna.sk](mailto:katarina.zeleznikova@staralubovna.sk)

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.

**Schválené všeobecne záväzné nariadenie:**

|  |  |
| --- | --- |
| Na rokovaní MsZ v Starej Ľubovni: |  |
| Vyhlásené vyvesením na úradnej tabuli mesta: |  |
| VZN nadobúda účinnosť dňom: |  |



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mesto Stará Ľubovňa, na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a Zákona č. 282/2002 Z. z., ktorým sa upravujú niektoré podmienky držania psov v y d á v a

**Všeobecne záväzné**

**nariadenie č. 42**

**O CHOVE A DRŽANÍ PSOV NA ÚZEMÍ MESTA**

**STARÁ ĽUBOVŇA**

**schválené uznesením MsZ č. XX/2006 zo dňa 23.2.2006**

**úpravy a doplnky : uznesenie MsZ č.XXIII/2006 zo dňa 18.9.2006,**

**uzenesenie MsZ č. XIII/2008 zo dňa 13.11.2008,**

**uznesenie MsZ č.XX/2009 zo dňa 10.12.2009,**

**uznesenie MsZ č. XX/2013 zo dňa 21.02.2013,**

**uznesenie MsZ č. ............... zo dňa 28.02.2019.**

**Čl. 1**

**Úvodné ustanovenia**

Účelom tohto VZN je :

1. určiť podrobnosti o vodení psa na území mesta Stará Ľubovňa (ďalej len ,,mesto“)[[1]](#footnote-1),
2. vymedziť miesta na území mesta, kde je voľný pohyb psa zakázaný[[2]](#footnote-2),
3. vymedziť miesta na území mesta, kde je vstup so psom zakázaný[[3]](#footnote-3),
4. určiť podrobnosti o zamedzení znečisťovania verejných priestranstiev za účelom vytvárania a ochrany životných a hygienických podmienok a zdravého spôsobu života obyvateľov v meste[[4]](#footnote-4).

**Čl. 2**

**Základné pojmy**

1. Voľný pohyb psa je pohyb psa bez vôdzky mimo chovného priestoru alebo zariadenia na chov, za voľný pohyb psa sa nepovažuje pohyb zvláštneho psa bez vôdzky mimo chovného priestoru alebo zariadenia na chov, ak je na základe výcviku ovládaný osobou, ktorá ho vedie.
2. Zvláštnym psom je pes:

* používaný súkromnými bezpečnostnými službami podľa osobitného zákona,
* používaný horskou službou,
* používaný pri záchranných prácach pri plnení úloh civilnej ochrany,
* poľovný,
* ovčiarsky,
* ~~vodiaci~~  so špeciálnym výcvikom,
* používaný počas výcviku alebo súťaže konanej podľa medzinárodného alebo národného skúšobného poriadku.

1. Nebezpečným psom je pes, ktorý pohrýzol alebo poranil človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi.

**Čl.3**

**Evidencia psov**

1. Každý pes držaný nepretržite viac ako 90 dní na území Slovenskej republiky podlieha evidencii psov ( ďalej len evidencia). Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v prvej vete v mieste, kde sa pes v danom roku prevažne nachádza.
2. Evidenciu vedie obec.
3. Do evidencie sa zapisuje najmä:
   1. evidenčné číslo psa,
   2. tetovacie číslo alebo údaj o čipovaní psa, ak ho pes má,
   3. meno, priezvisko a adresa trvalého pobytu držiteľa psa,
   4. umiestnenie chovného priestoru alebo zariadenia na chov, v ktorom sa pes na území obce zdržiava, ak sa umiestnenie nezhoduje s miestom trvalého pobytu držiteľa psa,
   5. skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi,
   6. úhyn psa,
   7. strata psa.
4. Každú zmenu skutočností a údajov, ktoré sa zapisujú do evidencie, je držiteľ psa povinný do

30 dní od zmeny skutočnosti alebo údaja oznámiť obci, kde je alebo má byť pes evidovaný.

**Čl. 4**

**Úhrada za náhradnú známku**

Úhrada za náhradnú známku je 3,50 Eur. Držiteľ psa ju uhradí pri jej prevzatí na Mestskom úrade Stará Ľubovňa.[[5]](#footnote-5) Známka je neprenosná na iného psa. Odcudzenie, zničenie alebo stratu známky je držiteľ psa povinný oznámiť obci, kde je pes evidovaný, do 14 dní odvtedy, čo odcudzenie, zničenie alebo stratu známky zistil. ~~Obec je povinná držiteľovi psa za úhradu, ktorá nesmie byť vyššia ako 3,50 Eur, vydať náhradnú známku.~~

**Čl.5**

**Vodenie psa**

* + 1. ~~Vodiť psa mimo chovného priestoru a mimo zariadenia na chov môže len osoba, ktorá je fyzicky a psychicky spôsobilá a schopná ho ovládať v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá, a zabraňovať vzniku škôd na majetku, prírode a životnom prostredí, ktoré by pes mohol spôsobiť.~~
    2. ~~Vodiť nebezpečného psa mimo chovného priestoru alebo zariadenia na chov môže len osoba, ktorá je plne spôsobilá na právne úkony. Na verejnom priestranstve musí mať nebezpečný pes nasadený náhubok.~~
    3. ~~Za psa vždy zodpovedá držiteľ psa alebo osoba, ktorá psa vedie alebo nad psom vykonáva dohľad. Držiteľ psa a ten, kto psa vedie, je povinný oznámiť svoje meno, priezvisko a adresu trvalého pobytu osobe, ktorú pes pohrýzol. Ten kto psa vedie, je povinný oznámiť osobe, ktorú pes pohrýzol, aj meno, priezvisko a adresu trvalého pobytu držiteľa psa. Súčasne je povinný skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi, oznámiť obci, kde je pes evidovaný.~~
    4. Vodiť psa na verejné priestranstvá a na miesta so zákazom voľného pohybu psov možno len na vôdzke bezpečne pripevnenej na obojku alebo prsnom postroji. Pevnosť vôdzky a jej dĺžka musí byť primeraná psovi tak, aby bolo možné psa ovládať v každej situácii.

*Zakazuje sa:*

1. ~~Vodiť psa bez vôdzky do vozidla verejnej dopravy a na miesta, kde sa pohybujú alebo~~

~~zhlukujú ľudia, okrem vodiacich psov. Ak ide o psa bez výcviku alebo nebezpečného psa, ktorý by mohol ohroziť zdravie iných zvierat alebo bezpečnosť ľudí, ani bez náhubku.~~

1. ~~Uviazať alebo ponechať samého psa bez uviazania na verejnom priestranstve (napr. pred obchodom).~~
2. Podnecovať na agresivitu proti inému zvieraťu alebo proti človeku.[[6]](#footnote-6)

**Čl.6**

**Vymedzenie miest pre pohyb psov**

1. Vstup so psom je zakázaný:

* na detské ihriská a pieskoviská,
* na plaváreň,
* na verejné športové ihriská a plochy určené na tento účel,
* na cintoríny,
* do kostolov,
* do zdravotníckych zariadení,
* do areálov školských a predškolských zariadení,
* ~~do predajní potravín a zariadení spoločného stravovania~~,
* do vozidiel verejnej dopravy,
* do kultúrnych zariadení a obradných miestností,
* na všetky miesta označené značkou „Zákaz vstupu so psom“,

1. Voľný pohyb psov za dozoru držiteľa je dovolený v lokalitách :

* ~~v okolí rieky Poprad /od mostu pre peších cez rieku Poprad pri povodňovom dome v smere na obec Hniezdne po oboch stranách toku po hranicu katastra mesta/,~~
* v okolí potoka Jakubianka /od brodu cez potok Jakubianka za autoumyvárňou Čomav smere na obec Nová Ľubovňa po hranicu katastra mesta obojstranne/,
* v okolí miestnej komunikácie Okružná ul., križovatka zo sídliska smerom na nový cintorínobojstranne,
* mimo zastavanej časti mesta vo voľnej krajine,
* v ostatných lokalitách na území mesta je voľný pohyb psov zakázaný.

**3.** Zákaz vstupu sa nevzťahuje na zvláštneho psa a na psa so špeciálnym výcvikom, ktorý sprevádza fyzické osoby s ťažkým zdravotným postihnutím.[[7]](#footnote-7)

**4.** Miesta vymedzené podľa tohto článku musia byť viditeľne označené. Toto označenie

zabezpečí vlastník, správca alebo užívateľ budovy.

**Čl. 7**

**Odchyt túlavých psov**

1. Obec je povinná zabezpečiť odchyt túlavých zvierat na území obce.
2. Odchyt túlavých zvierat a ich umiestňovanie do útulkov a karanténnych staníc môžu vykonávať iba odborne spôsobilé osoby.

**3.** Psy určené na odchyt sa budú odchytávať Mestskou políciou v Starej Ľubovni.

**Čl. 8**

**Znečisťovanie verejných priestranstiev**

1. Ak pes znečistí verejné priestranstvo exkrementami, je osoba, ktorá ho vedie, povinná

znečistenie bezodkladne odstrániť použitím vhodných prostriedkov (napr. plastovým, prípadne papierovým vreckom) a následne odhodením do odpadovej nádoby vhodnej na zhromažďovanie výkalov, na ktorých je viditeľne označený účel ich použitia. ~~Každý majiteľ resp. držiteľ psa, alebo osoba ktorá vykonáva nad psom dohľad je povinná pri pohybe so psom na verejných priestranstvách mesta nosiť vhodné plastové resp. papierové vrecko na odpratanie psích exkrementov. Túto skutočnosť je osoba, ktorá psa vedie povinná na vyzvanie preukázať osobám oprávneným vykonávať kontrolu nad dodržiavaním ustanovení tohto VZN.~~

1. V záujme ochrany verejného poriadku a dobrého občianskeho spolunažívania je osoba, ktorá psa vedie povinná dbať, aby pes nepoškodzoval kvetinové záhony a trávniky.

**Čl. 9**

**Priestupky**

1. Priestupku v zmysle zákona č. 282/2002 Z.z., ktorým sa upravujú niektoré podmienky držania psov sa dopustí **držiteľ psa**, ak
2. neoznámi obci, v ktorej je pes evidovaný alebo má byť evidovaný, každú zmenu skutočností a údajov, ktoré sa zapisujú do evidencie, do 30 dní od ich zmeny,
3. neprihlási psa do evidencie,
4. umožní, aby psa viedla osoba, ktorá nespĺňa podmienky ustanovené v čl. 4 ods. 1 a 2,
5. neohlási, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v krajnej núdzi alebo v nutnej obrane,
6. neoznámi odcudzenie, zničenie alebo stratu známky,
7. nezabráni voľnému pohybu psa okrem priestorov na to určených.
8. Priestupku v zmysle zákona v zmysle zákona č. 282/2002 Z.z., ktorým sa upravujú niektoré podmienky držania psov sa dopustí ten, **kto vedie psa**, ak
   1. neohlási svoje meno, priezvisko a adresu trvalého pobytu a meno, priezvisko a adresu trvalého pobytu držiteľa psa osobe, ktorú pes pohrýzol,
   2. nezabráni útoku psa na človeka alebo zviera alebo nezabráni inému spôsobu ich ohrozovania psom,
   3. neohlási, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v krajnej núdzi alebo v nutnej obrane,
   4. nepreukáže známkou totožnosť psa,
   5. nerešpektuje zákaz vstupu so psom alebo zákaz voľného pohybu psa,
   6. neodstráni bezprostredne výkaly, ktorými pes znečistil verejné priestranstvo.
9. Priestupky v zmysle zákona č. 282/2002 Z.z., ktorým sa upravujú niektoré podmienky držania psov prejedná obec, v blokovom konaní obecná polícia a orgán Policajného zboru. Na priestupky a ich prejednávanie sa vzťahuje všeobecný predpis o priestupkoch a to Zákon SR NR č. [372/1990 Zb.](http://www.epi.sk/Main/Default.aspx?Template=%7E/Main/TArticles.ascx&zzsrlnkid=11898889&phContent=%7E/ZzSR/ShowRule.ascx&RuleId=11635&FragmentId1=0&FragmentId2=0) o priestupkoch v znení neskorších predpisov.
10. Za porušenie čl. 5, čl. 6 ods. 1 a 2 a čl. 8 tohto VZN možno uložiť pokutu do 33 eur.[[8]](#footnote-8)
11. ~~Za priestupok podľa odseku 1 a odseku 2 písm. a) až c) možno uložiť pokutu do 165 eur a za priestupok podľa odseku 2 písm. d) až f) možno uložiť pokutu do 65 eur.~~
12. ~~Priestupky podľa tohto všeobecne záväzného nariadenia prejednáva:~~

~~a) obec,~~

~~b) v blokovom konaní obecná polícia,~~

~~c) orgán Policajného zboru.~~

1. ~~Výnos pokút je príjmom rozpočtu obce, okrem výnosu pokút uložených v blokovom konaní~~

~~orgánmi Policajného zboru, ktorý je príjmom štátneho rozpočtu.~~

**Čl. 10**

**Záverečné ustanovenie**

1. Sporné chovy psov na území mesta sa budú riešiť v spolupráci s Regionálnou veterinárnou a potravinovou správou Stará Ľubovňa.

1. Toto Všeobecne záväzné nariadenie bolo schválené uznesením MsZ XX/2013 dňa 21.02.2013 a nadobúda účinnosť dňa 05.03.2013.
2. Zmena všeobecne záväzného nariadenia schválená uznesením MsZ ......dňa 28.02.2019, uznesenie č. ..... a nadobúda účinnosť dňa 15.03.2019.

**PhDr. Ľuboš Tomko**

**primátor mesta**

1. § 4 ods. 5 Zákona č. 282/2002 Z.z. [↑](#footnote-ref-1)
2. § 5 ods. 1 písm. a) Zákona č. 282/2002 Z.z. [↑](#footnote-ref-2)
3. § 5 ods. 1 písm.. b) Zákona č. 282/2002 Z.z. [↑](#footnote-ref-3)
4. § 6 ods. 3 Zákona č. 282/2002 Z.z. [↑](#footnote-ref-4)
5. § 3 ods. 6 Zákona č. 282/2002 Z.z. [↑](#footnote-ref-5)
6. § 4 ods. 5 Zákona č. 282/2002 Z.z. [↑](#footnote-ref-6)
7. § 4a Zákona č. 282/2002 Z.z. [↑](#footnote-ref-7)
8. § 48 zákona č. 372/1990 Zb. o priestupkoch [↑](#footnote-ref-8)