Informácia o príprave koncepcie regulovania parkovania v centrálnej zóne Mesta Stará Ľubovňa

Vypracoval: Ing. Michal Žid

samostatný odborný referent

odd. výstavby, ÚR a ŽP

V Starej Ľubovni 21.02.2019

# Základné používané pojmy

Nielen v tomto dokumente sú použité niektoré pojmy, ktoré bývajú často krát rôzne vysvetľované, pre zjednotenie sú preto nižšie uvedené ich definície.

**Regulované parkovanie** – je parkovanie obmedzené v priestore a čase formou dopravných značení a zariadení. Pre reguláciu parkovania sa používa časové regulovanie v určenom dennom čase (kratší časový úsek, obvykle od 0,5h po 8h) a vyhradenie parkovacieho miesta počas 24 hodín denne a 7 dní v týždni, prípadne v inom čiastkovom období podľa príslušnej lokality.

**Vyhradené parkovacie miesto –** je parkovacie miesto v regulovanej oblasti trvalo vyhradené príslušným dopravným značením.

**Oprávnené parkovacie miesto** je parkovacie miesto označené voľne prístupné, neregulované, označené značkou alebo splňujúce vyhlášku 9/2009 zmena 11/2011.

**Neoprávnené parkovanie** je parkovanie mimo parkovacích miest, zeleň, vjazdy, porušujúce dopravné značenie, alebo v rozpore s platnými právnymi predpismi.

**Zóna regulovaného parkovania** – predstavuje určenú oblasť , v ktorej sú uplatnené jednotné pravidlá parkovania s cieľom jeho regulácie (najmä časového obmedzenia užívania parkovacieho miesta). Regulácia je zvyčajne zabezpečená regulovaním užívania parkovacieho miesta.

**Uličné parkovanie** - je parkovanie v rámci uličného profilu, ako súčasť komunikačného priestoru. Uličné parkovanie býva zvyčajne organizované na obslužných komunikáciách (obvykle miestne komunikácie III. a IV. triedy, ktoré sú v správe mestských častí). Uličné parkovanie na zberných komunikáciách funkčnej úrovne B1 – prieťah cesty I. tr. obvykle nie je povolené. V zóne regulovaného parkovania je regulované aj uličné parkovanie.

**Parkovisko** - je miesto ležiace mimo vozovky určené pre parkovanie vozidiel. Môže byť regulované s prístupom verejnosti alebo vyhradené.

**Parkovací automat** – je zariadenie slúžiace na výdaj parkovacích lístkov, po zaplatení, v časovom odlíšení podľa výšky poplatku.

**Vyhradené, alebo regulované parkovacie miesto** (všetky miesta v zóne) musí byť presne definované vodorovným a zvislým trvalým značením v zmysle zákona č.8/2009 z. z. o prevádzke na pozemných komunikáciách.

**Centrálna zóna-** je centrum mesta a jeho širšie okolie. Ide o parkoviská a častí komunikácií na Námestí sv. Mikuláša, Levočskej ulici, Popradskej ulici, Sládkovičovej ulici, Ul. Obrancov mieru, Ul. 17. novembra, na Nám. gen. Štefánika.

# Dôvody zavedenia regulovaného parkovania v Meste Stará Ľubovňa

Každoročne pribudne do evidencie značné množstvo vozidiel a taktiež sa zvyšuje ich každodenné využívanie. Tieto skutočnosti spôsobujú narastajúce problémy nielen v premávke na samotných komunikáciách v meste, ale aj pri parkovaní.

V súčasnej dobe sú v celom meste regulované len štyri súkromné veľké parkoviská, na ktorých sa od zavedenia regulovaného parkovania viditeľne znížila vyťaženosť. Vodiči sa vo veľkej miere snažia tomuto regulovanému parkovaniu vyhnúť, a tak využívajú na parkovanie všetky možné plochy, nie vždy na to určené, alebo vhodné (chodníky, zeleň, komunikácie). Do značnej miery sú aj preto neregulované parkoviská v centrálnej zóne neustále preplnené, a to často krát dlhodobo. Nízka miera obrátkovosti parkovania má za následok, že počas celej pracovnej doby je takmer nemožné nájsť v tejto zóne voľné parkovacie miesto. Navyše vodiči parkujú vo veľkej miere aj popri komunikáciách, ktorých šírkové parametre to neumožňujú, čím dochádza k značným komplikáciám v doprave, nielen počas zimnej údržby (napr. zúženie jazdných pruhov, zhoršenie rozhľadových pomerov...).


Značná časť z výnosov z poplatkov za parkovanie by mohla byť investovaná do rozvoja infraštruktúry v meste, či už budovania nových parkovacích miest, rekonštrukcie komunikácií, chodníkov, parkovísk, podpory cyklodopravy v meste, alebo rozšírenia spojov MAD.

Hlavným dôvodom zavedenia regulovaného parkovania v centrálnej zóne mesta je snaha o zlepšenie celkovej dopravnej situácie v meste. Zavedením regulovaného parkovania na všetkých miestach v centrálnej zóne dôjde jednak k prerozdeleniu vozidiel na všetky parkoviská, zvýšeniu obrátkovosti na parkovacích miestach a taktiež k zníženiu celkového počtu automobilov, pretože časť vodičov zváži reálnu potrebu dopravy do tejto oblasti osobným automobilom.

Regulovanie parkovania by malo teda v konečnom dôsledku pomôcť postupne znížiť intenzitu dopravy, a teda zlepšovať životné prostredie a zdravie občanov tým, že časť, nielen z domácich vodičov zvolí alternatívny spôsob dopravy do centra mesta, či už to bude pešo, na bicykli, alebo MAD.

# Súčasný stav parkovania v oblasti

Momentálne sú v meste spoplatnené len štyri veľké parkoviská v správe súkromných spoločností.



**4.**

**3.**

**2.**

**1.**

Tabuľka: Cenník parkovného na súkromných parkoviskách v Meste Stará Ľubovňa platný k 04.02.2019

|  |  |  |  |
| --- | --- | --- | --- |
| **P.č.** | **Umiestnenie parkoviska** | **Cena v €/hod** | **Poznámka** |
| **1.** | Pri Bielom dome | 0,9 | možnosť permanentnej karty |
| **2.** | Pred Domom služieb | 0,5 | prvá hodina zdarma |
| **3.** | Pod reštauráciou Panoráma | 0,6 | prvá hodina zdarma |
| **4.** | Pred budovou bývalou Jednoty | 0,8 | prvých 10 minút zdarma |


* poznámky: na všetkých parkoviskách je využitý systém s rampami

Ďalšie parkovanie v tejto oblasti nie je regulované.

# Výber oblastí pre regulované parkovanie

V rámci zavedenia regulovaného parkovania v centrálnej zóne sú vytipované nasledovné oblasti:











|  |  |
| --- | --- |
| Tabuľka: Počet parkovacích miest v centrálnej zóne mesta | |
| **Ulica/ Parkovisko** | **Osobné automobily** |
| Levočská aut. zastávka | 20 |
| MsÚ. Ul. Popradská | 47 |
| Nám. sv. Mikuláša | 34 |
| Nám.gen Štefánika 9-10-11 | 13 |
| Nám.gen Štefánika Od Alexika | 9 |
| Nám.gen Štefánika - Žltý dom | 9 |
| Okresný úrad | 35 |
| Nám.gen Štefánika - Alica | 8 |
| Nám.gen Štefánika - Biely dom | 8 |
| Nám.gen Štefánika- Pošta | 31 |
| Nám.gen Štefánika - Cintorín | 21 |
| Kultúrny dom | 15 |
| Levočská zadné trakty - parkovisko | 8 |
| Levočská zadné trakty- pri ceste | 8 |
| Obrancov mieru - obchod | 12 |
| Obrancov mieru - lekáreň | 7 |
| Obrancov mieru- nemocnica | 25 |
| Sladkovičová 4,6 - parkovisko | 18 |
| Sladkovičová- pri ceste | 14 |
|  |  |
| **Spolu** | **342** |

# Vstupné náklady

Pre zabezpečenie regulovaného parkovania v tejto zóne je potrebné vypracovať dokumentáciu trvalého dopravného značenia, zrealizovať vodorovné a zvislé dopravné značenie, spraviť prípravu pre osadenie parkovacích automatov (napájanie el. energie, podklad), zakúpiť a nainštalovať parkovacie automaty. Uvažuje sa s inštaláciou dvanástich kusov parkovacích automatov umožňujúcich platbu hotovosťou a kreditnou kartou, s možnosťou zadávania ŠPZ. Tento variant umožňuje realizáciu komplexného riešenia elektronického obslužného systému, vrátane mobilnej aplikácie umožňujúcej kontrolu a mobilnej aplikácie umožňujúcej on-line platbu. Náklady na zavedenie regulovaného parkovania sú odhadované na sumu približne 83 000,00 €.

Tabuľka: Odhadované náklady na zavedenie regulovaného parkovania

|  |  |
| --- | --- |
| Odhadovaná cena 1 parkomatu (€) | 4 748,20 |
|  |  |
| Ďalšie náklady na zriadenie (stav. práce) (1/€) | 500,00 |
|  |  |
| Počet parkomatov (ks) | 12,00 |
|  |  |
| Dopravné značenie (vrátane PD) (€) | 20 000,00 |
|  |  |
| **Odhadované náklady na zriadenie (€)** | **82 978,40** |

# Riešenie v iných mestách

Narastajúca intenzita statickej a dynamickej osobnej automobilovej dopravy predstavuje celospoločenský problém. Problém so statickou dopravou rieši čoraz viac, nielen väčších miest, regulovaným parkovaním. Z okolitých miest je regulované parkovanie zavedené napríklad v Kežmarku, Bardejove, Levoči, Poprade, Prešove.

Tabuľka: Cenník parkovného v centrách porovnateľných miest (veľkosťou, polohou)

|  |  |  |  |
| --- | --- | --- | --- |
| **P.č.** | **Umiestnenie parkoviska** | **Cena v €/hod** | **Poznámka** |
| **1.** | Levoča | 1,00 | 3,0 €/ deň, alebo ročné karty |
| **2.** | Kežmarok | 0,80 | prvých 30 minút zdarma |
| **3.** | Poprad | 0,80 |  |
| **4.** | Bardejov | 0,70 | možnosť zakúpenia parkovacích kárt |
| **5.** | Prešov | 1,00 |  |
| **6.** | Modra | 0,3 |  |
| **7.** | Púchov | 0,5 |  |

# Odhadovaná finančná bilancia spoplatneného parkovania

V rámci odhadu finančnej bilancie spoplatneného parkovania bol vypracovaný nasledovný odhad výnosov:

Tabuľka: Odhadovaná finančná bilancia spoplatneného parkovania v Centrálnej zóne Mesta Stará Ľubovňa

|  |  |  |
| --- | --- | --- |
| **Počet parkovacích miest spolu** | **342** | |
|  |  |  |
| Doba spoplatnenia(h od -do) | 8,00 | 17,00 |
|  |  |  |
| Doba spoplatnenia (dní/rok) | 250 |  |
|  |  |  |
| Cena parkovania os. aut. (€/hod) | **0,3** |  |
|  |  |  |
| Marža prevádzkovateľa (% z obratu) | 10 |  |
|  |  |  |
| Odhadované vyťaženie p.miest (%) | **40** |  |
|  |  |  |
| **Odhadovaý výnos / rok (€)** | **83 106,00** |  |

Vzhľadom na skutočnosť že pre bilanciu bola použitá cena parkovného pre osobný automobil iba tridsať centov za hodinu (pričom ceny na súkromných parkoviskách, prípadne v okolitých mestách sú podstatne vyššie) a bolo uvažované len so štyridsať percentným vyťažením parkovacích miest (pričom v súčasnosti sú takmer všetky permanentne obsadené), ide o pomerne pesimistický odhad, ktorý aj tak preukazuje pomerne zaujímavú návratnosť tejto investície, prípadne zaujímavý budúci príjem, ktorý by mohol byť použitý na ďalší rozvoj dopravnej infraštruktúry.