

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Materiál na rokovanie Mestského zastupiteľstva v Starej Ľubovni

**Číslo: IV/ 2019**

**Dňa:** 28.02.2019

**bodu programu:** **č.16**

**Názov materiálu:** Návrh zmeny VZN č. 35 o určení školských obvodov základných škôl v meste Stará Ľubovňa

**Materiál obsahuje**: Návrh uznesenia

Dôvodovú správu

Návrh zmeny VZN č. 35

**Materiál predkladá**: PaedDr. Eva Kollárová

vedúca oddelenia školstva, kultúry, športu a mládeže

**Materiál vypracoval:** PaedDr. Štefan Joštiak

oddelenie školstva, kultúry, športu a mládeže

**Materiál bol prerokovaný**

* Na zasadnutí komisie vzdelávania, kultúry a cestovného ruchu 12.02.2019.

Prijaté uznesenie:

Komisia vzdelávania, kultúry a cestovného ruchu súhlasí so zmenou VZN č. 35 o určení školských obvodov základných škôl v meste Stará Ľubovňa s účinnosťou od 1.3.2019 v zmysle predloženého návrhu.

* Na rokovaní Mestskej školskej rady Per Rollam 21.02.2019.

Prijaté uznesenie:

Mestská školská rada súhlasí so zmenou VZN č. 35 o určení školských obvodov základných škôl v meste Stará Ľubovňa s účinnosťou od 1.3.2019 v zmysle predloženého návrhu.

**Návrh na uznesenie:**

Mestské zastupiteľstvo v Starej Ľubovni po prerokovaní predloženého návrhu

**schvaľuje**

zmenu VZN č. 35 o určení školských obvodov základných škôl v meste Stará Ľubovňa s účinnosťou od 1.3.2019 v zmysle predloženého návrhu.

**Dôvodová správa:**

V zmysle § 8, ods. 1, Zákona 596/2003 Z.z. o štátnej správe v školstve a školskej samospráve a o zmene a doplnení niektorých zákonov obec pri určení školského obvodu základnej školy zohľadní najmä:

**a)** kapacitu školských budov vo vlastníctve obce alebo v jej prenájme, v ktorých sa uskutočňuje vzdelávanie, a kapacitu iných budov vo vlastníctve obce alebo v jej prenájme, ktoré sú svojím funkčným usporiadaním vhodné na vzdelávanie,

**b)** dostupnosť a možnosti dopravnej obslužnosti územia obce, pre ktoré obec má určiť školský obvod,

**c)** primeranú vzdialenosť dochádzky žiaka do školy, ktorá neohrozí plnenie povinnej školskej dochádzky žiakov,

**d)** záujem obyvateľov obce s trvalým bydliskom v obci o vzdelávanie v štátnom jazyku a v jazyku národnostných menšín na území obce.



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mesto Stará Ľubovňa na základe prenesenej pôsobnosti štátnej správy podľa článku 71 Ústavy Slovenskej republiky a podľa § 6 ods. 2 zákona č. 369/1990 Zb. o obecnom zriadení v znení neskorších zmien a doplnkov a § 8 Zákona č. 596/2003 o štátnej správe v školstve a školskej samospráve a o zmene a doplnení niektorých zákonov v y d á v a

**Všeobecne záväzné**

**nariadenie č. 35**

**O URČENÍ ŠKOLSKÝCH OBVODOV ZÁKLADNÝCH ŠKÔL**

**V MESTE STARÁ ĽUBOVŇA**

**schválené uznesením MsZ č. XXIV/2002 zo dňa 25.06.2002**

**úpravy a doplnky: uznesenie MsZ č. XXVI/2002 zo dňa 22.11.2002,**

**uznesenie MsZ č. VIII/2004 zo dňa 26. 02. 2004,**

**uznesenie MsZ č. VIII/2007 pod B/113 zo dňa 13.12.2007**

**uznesenie MsZ č. ......... zo dňa 28.02.2019, uznesenie č. .....**

**Čl. l.**

**Všeobecné ustanovenie**

Predmetom tohto nariadenia je určenie školských obvodov pre jednotlivé základné školy v meste Stará Ľubovňa pre žiakov, ktorí si plnia povinnú školskú dochádzku.

**Čl. 2.**

**Ustanovenia o školských obvodoch**

1. **Základnej škole na Levočskej ulici** sa určuje školský obvod:

Ulice: Mýtna, Nám. gen. Štefánika, Nám. sv. Mikuláša, Poľská, Popradská, l. mája, l7. novembra, ~~Továrenská~~, Zámocká, Zamoyského, Budovateľská, Vansovej, Obrancov mieru, Levočská okrem čísla 38.

1. **Základnej škole na ulici Komenského** sa určuje obvod:

Ulice: Komenského, Letná, Okružná, Sládkovičova, Vsetínska , Zimná, Lipová, Bernoláková, Mierová, Štúrova, Tehelná, Tatranská.

1. **Základnej škole Za vodou** sa určuje obvod:

Ulice: Za vodou, Duklianskych hrdinov, Janka Kráľa, Jarmočná, Prešovská, Slovenského národného povstania, Farbiarska, Garbiarska, Hviezdoslavova, Levočská 38.

1. Školský obvod ZŠ Za vodou je zároveň spoločným obvodom pre žiakov mesta Stará Ľubovňa určených ulíc a žiakov II. stupňa z obce Chmeľnica. Za účelom vytvorenia spoločného obvodu uzatvorí Mesto Stará Ľubovňa a obec Chmeľnica písomnú dohodu.
2. **Základnej škole s materskou školu sv. Cyrila a Metoda** sa určuje obvod:

podľa záujmu rodičov

1. **Základnej škole Podsadek** sa určuje obvod:

Ulica: Podsadek, Továrenská

**Čl. 3.**

**Možnosti výberu**

Žiak plní povinnú školskú dochádzku v základnej škole v školskom obvode, v ktorom má trvalé bydlisko. Žiak môže plniť povinnú školskú dochádzku v základnej škole mimo školského obvodu v ktorom má trvalé bydlisko so súhlasom riaditeľa základnej školy, do ktorej sa hlási. Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, v ktorom má žiak trvalé bydlisko, ako aj zriaďovateľovi školy, do ktorej bol žiak prijatý. Obec, ktorá je zriaďovateľom školy, oznámi obci, v ktorej má žiak trvalé bydlisko, jeho prijatie do základnej školy v príslušnom školskom obvode.[[1]](#footnote-1)

**Čl. 4**

**Vyradenie základnej školy zo siete škôl**

V prípade vyradenie základnej školy zo siete škôl a školských zariadení a jej následného zrušenia, určí Mesto školský obvod, v ktorom budú žiaci zrušenej základnej školy plniť povinnú školskú dochádzku.[[2]](#footnote-2)

**Čl. 5**

**Záverečné ustanovenia**

1. Určenie školských obvodov základných škôl v meste Stará Ľubovňa bolo schválené uznesením Mestského zastupiteľstva č. XXIV/2002 zo dňa 25. 6. 2002.
2. Zmena všeobecne záväzného nariadenia schválená uznesením MsZ č. VIII/2007 zo dňa 13.12. 2007 nadobúda účinnosť 1.1.2008.
3. Zmena všeobecne záväzného nariadenia schválená uznesením MsZ č. .......... zo dňa 28.02.2019 nadobúda účinnosť 15.03.2019.

**PhDr. Ľuboš Tomko**

**primátor mesta**

1. § 8 ods. 3 a ods. 4 Zákona č. 596/2003 Z.z. o štátnej správe v školstve a školskej samospráve [↑](#footnote-ref-1)
2. § 8 ods. 5 Zákona č. 596/2003 Z.z. o štátnej správe v školstve a školskej samospráve [↑](#footnote-ref-2)