

**MESTO STARÁ ĽUBOVŇA**

Zásady hospodárenia

a nakladania s majetkom

MESTA STARÁ ĽUBOVŇA

A S  M A J E T K O M Š T Á T U, K T O R Ý M E S T O  U Ž Í V A

Mestské zastupiteľstvo v Starej Ľubovni podľa §11 ods. 4 písm. a) zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“), a § 9 ods. 1 zákona č. 138/1991 Zb. o majetku obcí v znení neskorších predpisov (ďalej len „zákon o majetku obcí“) uznieslo na prijatí týchto „Zásad“.

**Článok 1**

**Predmet úpravy**

1. Mesto Stará Ľubovňa (ďalej len „Mesto“) je samostatný samosprávny územný a správny celok Slovenskej republiky, je právnickou osobou, ktorá za podmienok stanovených zákonom o majetku obcí samostatne hospodári s vlastným majetkom, s majetkom štátu prenechaným a zvereným do užívania Mesta a s vlastnými príjmami.
2. Zásady hospodárenia a nakladania s majetkom mesta Stará Ľubovňa (ďalej len „Zásady“) upravujú:
3. vymedzenie majetku Mesta,
4. nakladanie s majetkom Mesta,
5. hospodárenie s majetkom Mesta,
6. evidenciu majetku Mesta,
7. zverenie majetku Mesta do správy,
8. vymedzenie úkonov, ktoré podliehajú schváleniu mestského zastupiteľstva a úkonov, o ktorých rozhoduje primátor Mesta,
9. prevody majetku Mesta,
10. nadobúdanie do majetku Mesta,
11. zaťažovanie majetku Mesta,
12. prenechávanie majetku Mesta do užívania,
13. nájomné za nájom pozemkov, nájomné za nájom nebytových priestorov a budov vo vlastníctve Mesta,
14. správu pohľadávok Mesta,
15. inventarizáciu majetku Mesta.
16. Zásady upravujú hospodárenie a nakladanie s majetkom Mesta vo vzťahu k jeho rozpočtovým organizáciám, príspevkovej organizácií a podmienky zverenia majetku Mesta do správy rozpočtových a príspevkových organizácií, ako aj hospodárenie a nakladanie s majetkom Mesta v správe rozpočtových a príspevkových organizácií, ktoré Mesto založilo alebo zriadilo pre výkon správy.

**Článok 2**

**Vymedzenie majetku Mesta**

Majetok Mesta tvoria nehnuteľné veci a hnuteľné veci vrátane finančných prostriedkov, ako aj pohľadávky a iné majetkové práva, ktoré sú vo vlastníctve Mesta podľa zákona o majetku obcí alebo ktoré nadobudne Mesto do vlastníctva prechodom z majetku Slovenskej republiky na základe zákona o majetku obcí alebo osobitného predpisu, alebo vlastnou činnosťou.

**Článok 3**

**Vymedzenie pojmov**

1. **Mestské organizácie** sú rozpočtové organizácie (školy a školské zariadenia v zriaďovateľskej pôsobnosti Mesta) a príspevková organizácia zriadená Mestom (Verejnoprospešné služby) v zmysle zákona č.523/2004 Z. z. o rozpočtových pravidlách verejnej správy v znení neskorších predpisov (ďalej len „mestské organizácie“).
2. **Útvary Mestského úradu** (ďalej len „MsÚ“) sú príslušné organizačne útvary MsÚ a Mestská polícia.
3. **Správa majetku Mesta** je súhrn oprávnení a povinností mestskej organizácie k tej časti majetku,ktorú jej Mesto zverilo do správy a užívania (ďalej len „Správca“) alebo ktorú Správca nadobudol vlastnou činnosťou.
4. **Prenechávanie majetku Mesta do užívania** je oprávnenie dať majetok do nájmu.
5. **Dočasné použitie majetku Mesta** je dočasné prenechávanie majetku do užívania tretím osobám – bližšie definované v Článku 16, 20 a 21 týchto Zásad.
6. **Zostatková cena** je rozdiel medzi obstarávacou cenou hmotného majetku a nehmotného majetkua celkovou výškou odpisov z tohto majetku zahrnutých do nákladov.
7. **Obstarávacia cena** je cena, za ktorú sa hmotný a nehmotný majetok obstaral vrátane nákladovsúvisiacich s obstaraním.
8. **Prípadom hodným osobitného zreteľa** je prípad hodný osobitného zreteľa v zmysle zákonao majetku obcí, o ktorom rozhodlo Mestské zastupiteľstvo v Starej Ľubovni trojpätinovou väčšinou všetkých poslancov. Osobitný zreteľ musí byť vždy odôvodnený.
9. **Verejným záujmom** je taký záujem, ktorý prináša majetkový prospech alebo iný prospech všetkýmobčanom alebo mnohým občanom, nielen jednotlivcom alebo skupinám osôb.
10. **Verejnoprospešnou službou** je najmä poskytovanie zdravotnej a humanitárnej starostlivostia sociálnej pomoci, tvorba, rozvoj, ochrana, obnova a prezentácia duchovných a kultúrnych hodnôt, vzdelávanie, výchova a rozvoj telesnej kultúry, ochrana ľudských práv a základných slobôd, ochrana práv detí a mládeže, výskum, vývoj, vedecko-technické a informačné služby, tvorba a ochrana životného prostredia a ochrana zdravia obyvateľstva, zabezpečovanie bývania, správy, údržby a obnovy bytového fondu, služby na podporu regionálneho rozvoja a zamestnanosti.
11. **Predkupné právo** je zákonne upravené v § 602 až § 606 zákona č. 40/1964 Zb. Občiansky zákonník v platnom znení. Predkupné právo je oprávnenie vznikajúce na základe zákona buď ako zákonné právo, alebo na základe zmluvy ako zmluvné, resp. obligačné predkupné právo. Predkupné právo môže mať záväzkový charakter – kedy sa bude vzťahovať výlučne na zmluvné strany, teda predávajúceho a kupujúceho, alebo vecný charakter – kedy sa bude vzťahovať výlučne na predmet zmluvy, teda na konkrétnu hnuteľnú, alebo nehnuteľnú vec.
12. **Právo spätnej kúpy** podľa znenia § 607 môže predávajúci hnuteľnú vec predať s výhradou, že má právo žiadať vrátenie veci späť do určitej doby po kúpe, ak vráti kupujúcemu zaplatenú kúpnu cenu. Právo spätnej kúpy poskytuje predávajúce (oprávnenému) právo predaný predmet za určitých podmienok dostať späť do svojho vlastníctva. Právo spätnej kúpy možno zriadiť v zmysle § 610 Občianskeho zákonníka aj na vec nehnuteľnú, avšak iba ako zmluvné záväzkové právo predávajúceho voči kupujúcemu.
13. **Inžinierske siete sú** najmä nadzemné a podzemné vedenia energií (napríklad prípojky vody, elektrickej energie, plynu, kanalizácie, telekomunikačné siete a káblové rozvody) a prístupová komunikácia v zmysle Stavebného zákona.
14. **Nevymožiteľná pohľadávka** je taká pohľadávka
    1. ktorá sa bezvýsledne (dlhšie ako 10 rokov) vymáha od dlžníka alebo iných osôb, od ktorých sa vymáhať mohla,
    2. ak náklady na jej vymáhanie by mohli byť vyššie ako vymáhaná pohľadávka,
    3. ak je vymožiteľná, ale jej vymáhanie je spojené s osobitnými a neúmernými ťažkosťami,
    4. ak je jej nevymožiteľnosť preukázaná v súdnom, exekučnom, konkurznom alebo reštrukturalizačnom konaní príp. inom konaní,
    5. ak je preukázané, že jej vymáhanie by bolo neúspešné (premlčanie, preklúzia, úmrtie dlžníka, ktorý je nemajetný, zánik právnickej osoby bez právneho nástupcu).

**Článok 4**

**Nakladanie, hospodárenie a evidencia majetku mesta**

1. Mesto hospodári so svojim majetkom samostatne alebo prostredníctvom správcu, ktorým je rozpočtová alebo príspevková organizácia zriadená Mestom.
2. S majetkom Mesta sú oprávnení nakladať, hospodáriť a evidovať ho:
   * 1. mestské zastupiteľstvo (ďalej len „MsZ“),
     2. primátor mesta,
     3. štatutárni zástupcovia mestských organizácii.
3. Darovanie nehnuteľného majetku Mesta je neprípustné, ak osobitný predpis neustanovuje inak.
4. Všetky právne úkony spojené s nakladaním s majetkom Mesta musia mať písomnú formu, inak sú neplatné.
5. O nakladaní s majetkom mesta, ktoré nie je vo výlučnej kompetencii MsZ, rozhoduje primátor mesta, resp. štatutárni zástupcovia mestských organizácii.
6. Majetok mesta sa má zveľaďovať a zhodnocovať a vo svojej celkovej hodnote zásadne nezmenšený zachovať.
7. Majetok mesta slúži na plnenie úloh mesta. Majetok mesta možno použiť najmä na výkon samosprávy Mesta, na verejné účely a na podnikateľskú činnosť.
8. Majetok mesta, ktorý slúži na verejné účely je verejne prístupný a možno ho obvyklým spôsobom užívať, ak jeho používanie Mesto neobmedzilo.
9. Mesto môže svoj majetok vložiť ako vklad do obchodnej spoločnosti alebo môže zo svojho majetku založiť inú právnickú osobu.
10. Orgány mesta a mestské organizácie sú povinné hospodáriť s majetkom mesta a s majetkom štátu, ktorý bol mestu zverený v prospech rozvoja mesta a jeho občanov, ochrany a tvorby životného prostredia.
11. Orgány mesta a mestské organizácie sú povinné majetok mesta zveľaďovať, chrániť a zhodnocovať. Sú povinné najmä:
    1. udržiavať a užívať majetok,
    2. chrániť majetok pred poškodením, zničením, stratou alebo zneužitím. Orgány mesta a mestské organizácie sú povinné hlásiť škodovej komisii (kreovanie a náplň je predmetom interného riadiaceho aktu) mesta v lehote do 15 dní každé poškodenie, zničenie, stratu alebo odcudzenie majetku, používať všetky právne prostriedky na ochranu majetku, vrátane včasného uplatnenia svojich práv alebo oprávnených záujmov pred príslušnými orgánmi,
    3. viesť majetok v účtovníctve podľa osobitného predpisu. Podrobný postup evidencie majetku Mesto upraví v osobitnej internej smernici.

**Článok 5**

**Úkony podliehajúce schváleniu v orgánoch Mesta**

1. **Mestské zastupiteľstvo schvaľuje:**
   1. nadobúdanie a prevod vlastníctva nehnuteľného majetku mesta, okrem nadobúdania vlastníctva zo zákona a na základe rozhodnutia orgánu štátnej správy,
   2. zverenie nehnuteľného majetku mesta do správy rozpočtových organizácií a príspevkových organizácií zriadených mestom (ďalej len „správcovia“) a prevod alebo zámenu správy nehnuteľného majetku mesta medzi správcami,
   3. odňatie nehnuteľného majetku mesta zo správy správcov,
   4. spôsoby prevodu vlastníctva nehnuteľného majetku Mesta,
   5. podmienky obchodnej verejnej súťaže (ďalej len „OVS“), ak sa má prevod vlastníctva nehnuteľného majetku Mesta realizovať na základe OVS,
   6. nadobúdanie a prevod vlastníctva hnuteľného majetku nad obstarávaciu hodnotu 5 000 eur,
   7. zverenie hnuteľného majetku mesta nad obstarávaciu hodnotu 5 000 eur do správy správcov a prevod alebo zámenu správy hnuteľného majetku mesta nad obstarávaciu hodnotu 5 000 eur,
   8. odňatie hnuteľného majetku mesta zo správy správcov nad obstarávaciu hodnotu 5 000 eur,
   9. prevzatie dlhu, postúpenie pohľadávky s príslušenstvom vo výške istiny nad 5 000 eur,
   10. vzájomné započítanie pohľadávok s príslušenstvom, ak je istina aspoň jednej z nich viac ako 5 000 eur,
   11. dohody o splátkach, ak je výška istiny vyššia ako 5 000 eur,
   12. nakladanie s majetkovými právami a cennými papiermi nad hodnotu 5 000 eur,
   13. vklady majetku Mesta do majetku zakladaných alebo existujúcich obchodných spoločností,
   14. kúpu a predaj nehnuteľného majetku alebo obchodného podielu do vlastníctva obchodnej spoločnosti, ktorej zakladateľom a 100 %-ným vlastníkom je mesto,
   15. použitie majetku mesta na podnikateľskú činnosť v súlade so všeobecne záväznými právnymi predpismi,
   16. vyradenie nehnuteľného majetku z účtovnej evidencie mesta z dôvodu jeho prebytočnosti,
   17. vyradenie hnuteľného majetku z účtovnej evidencie mesta z dôvodu jeho prebytočnosti nad hodnotu 5 000 eur,
   18. odpustenie pohľadávky (istiny), príslušenstva pohľadávky (istiny) alebo pokuty v hodnote každej z nich 5 000 eur a vyššej,
   19. odpísanie pohľadávok nedaňovej povahy nad hodnotu 5 000 eur,
   20. nájom nehnuteľného majetku mesta na dobu určitú – dlhšiu ako 10 rokov,
   21. zaťažovanie nehnuteľného majetku mesta vecným bremenom, záložným právom a predkupným právom,
2. **Primátor mesta rozhoduje o:**
   1. prevode vlastníctva hnuteľného majetku s obstarávacou cenoudo 5 000 eur vrátane,
   2. zverení hnuteľného majetku mesta s obstarávacou cenou do 5 000 eur vrátane do správy správcov a o prevode alebo zámene správy hnuteľného majetku mesta s obstarávacou cenou do 5 000 eur vrátane,
   3. odňatí hnuteľného majetku mesta zo správy správcovv obstarávacej cene do 5 000 eur vrátane,
   4. prevzatí dlhu, postúpení pohľadávky s príslušenstvom vo výškeistiny do 5 000 eur vrátane,
   5. vzájomnom započítaní pohľadávok s príslušenstvom do 5 000eur vrátane,
   6. dohodách o splátkach, ak je výška istiny do 5 000 eur vrátane,
   7. vyradení hnuteľného majetku z účtovnej evidencie mesta z dôvodu jeho prebytočnosti v obstarávacej cene do 5 000 eur vrátane,
   8. odpustení pohľadávky (istiny), príslušenstva pohľadávky (istiny)alebo pokuty v hodnote každej z nich do 5 000 eur vrátane,
   9. odpísaní pohľadávok nedaňovej povahy do 5 000 eur vrátane,
   10. poistení majetku mesta, ak výška ročného poistného je nižšiaako 5 000 eur vrátane,
   11. nakladaní s majetkovými právami do 5 000 eur vrátane,
   12. nájme hnuteľných vecí s obstarávacou cenou do 5 000 eur,
   13. nájomných vzťahoch na dobu neurčitú alebo na dobu určitú do 10 rokov,
   14. jednorazovej dávke určenej na čiastočnú úhradu mimoriadnychvýdavkov členov domácnosti, ktorým sa poskytuje pomoc v hmotnej núdzi v zmysle osobitného predpisu,
   15. prideľovaní mestských nájomných bytov, dobe nájmu a oskončení nájmu, za podmienok určených VZN
   16. výmene a podnájme mestských nájomných bytov medzinájomcami,
   17. vzniku, zmene a zániku zmluvných vzťahov zaväzujúcich mesto;to neplatí o zmluvách, ktorých predmetom je nakladanie s majetkom mesta v rozhodovacej právomoci MsZ,
   18. uzatvorení zmlúv, ktoré sú výsledkom procesov najmä podľazákona o verejnom obstarávaní, zákona o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov,
   19. prijatí alebo neprijatí daru vrátane uzatvorenia darovacejzmluvy,

**Článok 6**

**Zmluvy**

Zmluvy, týkajúce sa nakladania s majetkom Mesta sú vypracované písomne a v súlade so všeobecne záväznými právnymi predpismi a uzneseniami MsZ, ktoré podpisuje štatutárny orgán Mesta alebo Správcu, inak sú neplatné. Nakoľko ide o tzv. povinne zverejňované zmluvy v zmysle § 47a Občianskeho zákonníka, tieto zmluvy nadobúdajú účinnosť v nasledujúci deň po ich zverejnení na webovom sídle Mesta. Mesto podáva návrh na vklad vlastníckeho práva alebo iného práva (zodpovedajúceho vecnému bremenu; záložnému právu a iné) do katastra nehnuteľností a správny poplatok s tým spojený znáša nadobúdateľ, resp. oprávnený z vecného bremena alebo investor; úkony bezprostredne súvisiace a smerujúce k uzatvoreniu zmlúv (najme geometrický plán; znalecký posudok) znáša v zásade nadobúdateľ, resp. oprávnený z vecného bremena alebo investor.

**Článok 7**

**Nadobúdanie majetku do vlastníctva mesta**

1. Majetkom Mesta je hnuteľný a nehnuteľný majetok nadobudnutý vlastnou alebo podnikateľskou činnosťou Mesta alebo majetok zmluvne nadobudnutý od právnických osôb a fyzických osôb odplatne alebo bezodplatne, kúpou, prevodom alebo prechodom práv, darovaním alebo na základe iných skutočností ustanovených zákonom alebo rozhodnutím orgánov štátnej správy.
2. Každá organizácia, ktorej zriaďovateľom a 100 %-ným vlastníkom je Mesto je povinná nadobudnutie majetku vlastnou činnosťou alebo podnikateľskou činnosťou a to nehnuteľného majetku bez ohľadu na obstarávaciu cenu a hnuteľného majetku v cene 5 000 eur a vyššej písomne oznámiť do 30 dní Mestu.

**Článok 8**

**Správa majetku mesta**

1. Mesto môže hospodáriť so svojím majetkom aj prostredníctvom mestských organizácií

(Článok 3 bod. 1 a 3).

1. Správca je oprávnený a povinný majetok Mesta držať, užívať na plnenie úloh v rámci predmetu svojej činnosti alebo v súvislosti s ním, brať z neho úžitky a nakladať s ním v súlade s týmito Zásadami, Štatútom mesta a v súlade so zákonom o majetku obcí.
2. Správa majetku vzniká:
   1. zverením majetku Mesta do správy Správcu,
   2. prevodom správy majetku Mesta,
   3. nadobudnutím majetku do vlastníctva Mesta vlastnou činnosťou Správcu.
3. Majetok Mesta zverený do správy Správcu určí Mesto pri zriadení Správcu v zriaďovacej listine.
4. Primátor mesta môže Správcovi „Protokolom“ zveriť do správy ďalší majetok Mesta alebo odňať správu majetku Mesta o čom následne informuje na najbližšom rokovaní MsZ.
5. Protokol musí mať písomnú formu a musí obsahovať:
   1. popis majetku, ktorý sa zveruje do správy; ak sa jedná o nehnuteľný majetok, musia byť uvedené údaje podľa evidencie katastra nehnuteľností; ak ide o hnuteľný majetok je potrebné uviesť jeho názov, technické údaje, výrobné číslo, prípadne ďalšie údaje bližšie identifikujúce hnuteľný majetok,
   2. deň účinnosti zverenia majetku do správy,
   3. doba, na ktorú sa do správy majetok zveruje,
   4. účel, na ktorý sa majetok zveruje do správy,
   5. nadobúdaciu cenu, výšku odpisov a zostatkovú hodnotu majetku ku dňu zverenia,
   6. popis zvereného majetku.
6. Primátor mesta môže Správcovi „Protokolom“ o odňatí majetku zo správy majetok odňať o čom následne informuje na najbližšom rokovaní MsZ, ak:
   1. zverený majetok Správca nepotrebuje pre plnenie svojich úloh,
   2. Správca neplní povinnosti vyplývajúce z týchto Zásad,
   3. majetok je pre Správcu prebytočný alebo neupotrebiteľný,
   4. Správca majetok využíva nehospodárne a v rozpore so stanoveným účelom,
   5. je to v záujme efektívnejšieho využitia majetku v prospech Mesta,
   6. je možnosť zabezpečiť úlohy Mesta prostredníctvom iných právnických alebo fyzických osôb za výhodnejších podmienok;
   7. je odňatie správy vynútené dodržaním iných právnych predpisov.
7. Prevod správy majetku Mesta medzi Správcami sa uskutočňuje Zmluvou o prevode správy. Zmluva o prevode správy musí mať písomnú formu a musí obsahovať okrem náležitostí ustanovených v § 43 až 51 podľa Občianskeho zákonníka aj určenie predmetu prevodu, účel jeho využitia, deň prevodu a dohodnutú cenu, ak je prevod odplatný. Na platnosť Zmluvy o prevode správy sa vyžaduje súhlas Primátora mesta, ktorý svoj súhlas udelí podpisom Zmluvy o prevode správy.
8. Správcovia si môžu Zmluvou o zámene správy vzájomne vymeniť majetok Mesta vo svojej správe. Ustanovenie odseku 9 tohto Článku sa použijú aj na Zmluvu o zámene správy.
9. Správca nemôže nadobudnúť majetok do svojho vlastníctva. Majetok, ktorý Správca nadobúda ostáva vo vlastníctve Mesta. Správca pri nadobudnutí majetku vlastnou činnosťou je povinný túto skutočnosť oznámiť príslušnému oddeleniu MsÚ v lehote 15 dní.
10. Správca vykonáva právne úkony pri správe majetku Mesta v mene Mesta. Správca koná v mene Mesta pred súdmi a inými orgánmi vo veciach týkajúcich sa majetku Mesta, ktorý spravuje, pričom je jeho povinnosťou bezodkladne Mesto písomne informovať o tejto činnosti.
11. Správca je povinný poistiť majetok mesta, ktorý mu bol Mestom zverený do správy alebo ktorý správca nadobudol vlastnou činnosťou.
12. Organizácie zriadené Mestom, ktoré vykonávajú správu nehnuteľného majetku Mesta sú povinné navrhnúť na Okresný úrad katastrálny odbor zápis správy majetku mesta do katastra nehnuteľností.

**Článok 9**

**Prevody vlastníctva nehnuteľného majetku mesta**

1. Predmetom prevodu môže byť nehnuteľný majetok Mesta, ktorý Mesto nepotrebuje na plnenie svojich úloh a ktorého účelné využitie by bolo možné len za vynaloženia finančných nákladov neprimerane vyšších ako je príjem z užívania tohto majetku.
2. Prevod vlastníctva nehnuteľného majetku Mesta na iné právnické osoby a fyzické osoby sa uskutočňuje po schválení v MsZ, výhradne na základe písomnej zmluvy a za odplatu.
3. Mesto zverejňuje zámer previesť svoj majetok a spôsob prevodu na svojej úradnej tabuli a na webovom sídle Mesta najmenej 15 dní pred uzávierkou na podávanie návrhov záujemcami o prevod. V prípade zámeru realizovať prevod vlastníctva na základe obchodnej verejnej súťaže (ďalej len „OVS“) alebo dobrovoľnou dražbou musí Mesto v oznámení v regionálnej tlači uviesť aspoň miesto, kde sú zverejnené podmienky obchodnej verejnej súťaže alebo dražby.
4. Ak MsZ Uznesením schváli zamýšľaný zámer previesť časť pozemku na základe situačného návrhu, je tento zamýšľaný prevod opätovne predložený na rokovanie MsZ a podkladom pre schvaľovanie je presné a úplné vymedzenie predmetu prevodu na základe spracovaného geometrického plánu.
5. Nehnuteľnosť, ktorá je predmetom prevodu, musí byť jednoznačne identifikovaná tak, aby nebola zameniteľná s inou nehnuteľnosťou.
6. Náklady na vyhotovenie geometrických plánov, znaleckých posudkov a iných odborných vyjadrení znáša záujemca. Toto ustanovenie sa nevzťahuje na prevod nehnuteľného majetku Mesta podľa Článku 10 týchto Zásad.
7. Spôsob prevodu vlastníctva nehnuteľného majetku Mesta schvaľuje MsZ; okrem predaja bytov ich nájomcom, ktoré je Mesto povinné previesť podľa osobitného predpisu.
8. Prevody vlastníctva nehnuteľného majetku Mesta sa vykonávajú týmito spôsobmi:
   1. na základe obchodnej verejnej súťaže,
   2. dobrovoľnou dražbou,
   3. priamym predajom najmenej za cenu vo výške všeobecnej hodnoty majetku stanovenej podľa osobitného predpisu.
9. Inak ako je uvedené v bode 7 tohto článku môže Mesto postupovať len v prípade zákonných výnimiek pri prevode nehnuteľností v zmysle § 9a, ods. 8 Zákona č. 138/1991 Zb. o majetku obcí v platnom znení.
10. Fyzická osoba alebo právnická osoba, ktorá má záujem o prevod nehnuteľného majetku Mesta do svojho vlastníctva, je povinná mať v čase prevodu vlastníctva vysporiadané všetky záväzky voči Mestu po lehote splatnosti. Splnenie tejto povinnosti sa na rokovaní mestského zastupiteľstva o príslušnom návrhu na prevod vlastníctva preukazuje informáciou o výške záväzkov fyzickej osoby alebo právnickej osoby voči Mestu po lehote splatnosti poskytnutou z informačného systému Mesta vedeného v prípade fyzickej osoby na základe jej súhlasu. Súhlas dotknutej osoby je na uskutočnenie prevodu vlastníctva nehnuteľného majetku nevyhnutný.
11. Žiadosť o predaj nehnuteľného majetku Mesta je žiadateľ povinný podať na osobitnom tlačive, ktoré Mesto zverejní na svojom webovom sídle. Súčasťou tohto tlačiva je aj súhlas žiadateľa so spracovaním a zverejnením osobných údajov žiadateľa.
12. Každú žiadosť o prevod vlastníckeho práva k nehnuteľnostiam vo vlastníctve Mesta prerokuje Majetková komisia, ktorá mestskému zastupiteľstvu oznámi svoje stanovisko k takémuto prevodu.

**Článok 10**

**Obchodná verejná súťaž**

1. Podmienky obchodnej verejnej súťaže na majetok vo vlastníctve Mesta schvaľuje Mestské zastupiteľstvo na návrh Majetkovej komisie. Po schválení podmienok OVS v orgánoch Mesta Mesto vyhlási súťaž o najvhodnejší návrh na uzavretie zmluvy a určí jeho podstatné náležitosti, najmä špecifikáciu predmetu prevodu, minimálnu kúpnu cenu a jej splatnosť, výšku a splatnosť zábezpeky a iné podstatné podmienky návrhu na uzavretie zmluvy, na ktorých Mesto trvá.
2. Mesto zverejní zámer predať svoj majetok v OVS na úradnej tabuli, webovom sídle Mesta a v regionálnej tlači minimálne na 15 dní pred uzávierkou na podávanie návrhov do OVS. Oznámenie v regionálnej tlači musí obsahovať aspoň miesto, kde sú zverejnené podmienky OVS.
3. Záujemca o kúpu majetku doručí do podateľne Mesta návrh zmluvy vrátane povinných príloh (ďalej len „návrh“) v lehote určenej pri vyhlásení OVS v zalepenej obálke s označením a poznámkou „NEOTVÁRAŤ“. Záujemca môže doručený návrh vziať späť do termínu jeho schvaľovania v orgánoch mesta.
4. Mesto si môže v podmienkach súťaže vyhradiť právo podmienky súťaže meniť, súťaž zrušiť alebo odmietnuť všetky doručené návrhy. Záujemca nemá nárok na náhradu nákladov spojených s účasťou na súťaži.
5. V prvom a v druhom kole inzercie musí byť stanovená minimálna výška kúpnej ceny stavieb vo výške ceny určenej znaleckým posudkom, u pozemkov vo výške ceny určenej znaleckým posudkom alebo ak znalecký posudok nie je k dispozícii, vo výške minimálnej jednotkovej kúpnej ceny v súlade s Článkom 17 týchto Zásad.
6. Vyhodnotenie najvýhodnejšej ponuky vykoná Majetková komisia priamo na svojom zasadnutí po vykonaní kontroly neporušenosti obálok a oboznámení sa s obsahom podaných návrhov a následne Mestskému zastupiteľstvu odporučí predaj majetku takýmto spôsobom, prípadne navrhne iný postup.
7. MsZ vyhodnotí predkladané návrhy na uzatvorenie zmluvy a:
   1. príjme návrh zmluvy, ktorý spĺňa všetky podmienky súťaže a je pre mesto najvhodnejší a rozhodne o predaji nehnuteľnosti,
   2. alebo návrh zmluvy odmietne, ak obsahuje ustanovenia, ktoré sú pre Mesto nevýhodné,
   3. alebo ho do súťaže nezahrnie a vezme ho na vedomie, ak nespĺňa podmienky súťaže alebo bol doručený po lehote.

**Článok 11**

**Priamy predaj**

1. Vlastníctvo majetku Mesta možno previesť priamym predajom záujemcovi v prípade, ak na určenie všeobecnej hodnoty majetku je vypracovaný znalecký posudok, ktorý v deň schválenia prevodu MsZ nie je starší ako 6 mesiacov. O spôsobe predaja majetku Mesta takýmto spôsobom rozhoduje Mestské zastupiteľstvo na návrh Majetkovej komisie. Všeobecná hodnota takto prevádzaného majetku, stanovená osobitným predpisom nemôže presiahnuť 40 000 eur.
2. Mesto zverejní najmenej na 15 dní zámer predať majetok priamo a to na webovom sídle Mesta, na úradnej tabuli Mesta a v regionálnej tlači a zároveň zverejní i lehotu (deň a hodinu) na doručenie cenových ponúk záujemcov a miesto, kde možno ponuky doručiť. Cenové ponuky je potrebné doručiť v zalepenej obálke s označením a s poznámkou „NEOTVÁRAŤ“. Vo zverejnenej ponuke musí byť nehnuteľnosť jednoznačne identifikovaná tak, aby nebola zameniteľná s inou nehnuteľnosťou.
3. V prípade, ak žiadna cenová ponuka Mestu nebude doručená, bude predmetom rokovania MsZ pôvodný zverejnený návrh predať majetok konkrétnemu záujemcovi.
4. Pri vyhodnocovaní a schvaľovaní cenových ponúk sa postupuje primerane podľa ustanovení Článku 10, bod 6 a 7 týchto Zásad.
5. Majetok Mesta nemožno predať priamo fyzickým osobám uvedeným v § 9a, ods. 6 Zákona o majetku obcí v platnom znení a právnickým osobám uvedeným v § 9a, ods. 7 Zákona o majetku obcí v platnom znení.

**Článok 12**

**Predaj pozemku v zmysle § 9a, ods. 8, písm. b) Zákona č. 138/1991 Zb. o majetku obcí v platnom znení - zastavaného stavbou vo vlastníctve nadobúdateľa vrátane priľahlej plochy, ktorá svojim umiestnením a využitím tvorí neoddeliteľný celok so stavbou**

1. Záujemcovi, ktorý je vlastníkom stavby možno predať pozemok, ktorý je zastavaný touto stavbou alebo pozemok zastavaný touto stavbou spolu s priľahlým pozemkom, ktorý svojim umiestnením a využitím tvorí neoddeliteľný celok so stavbou.
2. Záujemca svoje vlastnícke právo k stavbe Mestu vhodným spôsobom preukáže:
   * výpisom z listu vlastníctva z katastra nehnuteľností – ak stavba je v katastri nehnuteľností zapísaná;
   * ktorá nie je predmetom zápisu do katastra nehnuteľností.
3. Priľahlý pozemok, resp. priľahlá plocha je plocha, ktorá je umiestnená v bezprostrednom susedstve stavby, prípadne je spolu s touto stavbou ohraničená oplotením a je nepochybné, že je využívaná so stavbou ako jeden celok. Mesto môže ako priľahlý pozemok vyhodnotiť i taký pozemok, ktorý nie je v bezprostrednom susedstve stavby, avšak je nepochybné, že je využívaný so stavbou ako jeden celok.
4. Minimálna výška kúpnej ceny bude vo výške ceny určenej znaleckým posudkom alebo ak znalecký posudok nie je k dispozícii, vo výške minimálnej kúpnej ceny v súlade s Článkom 17 týchto Zásad.
5. Splnenie podmienok uvedených v ods. 1. – 3. Tohto článku preskúma majetková komisia, ktorá následne Mestskému zastupiteľstvu odporučí predaj majetku takýmto spôsobom, prípadne navrhne iný postup.

**Článok 13**

**Predaj v zmysle § 9a, ods. 8, písm. c) Zákona č. 138/1991 Zb. o majetku obcí v platnom znení –**

**podielu majetku obce, ktorým sa realizuje zákonné predkupné právo**

1. Ak je Mesto podielovým spoluvlastníkom nehnuteľného majetku a na základe rozhodnutia Mestského zastupiteľstva zamýšľa svoj spoluvlastnícky podiel previesť na inú osobu, ponúkne ho najprv ostatným spoluvlastníkom. Ponuku urobí Mesto písomne a uvedie v nej najmä predmet prevodu, podmienky predaja, cenu, lehotu, v ktorej je potrebné oznámiť Mestu prijatie ponuky.
2. Minimálna výška kúpnej ceny nesmie byť nižšia ako cena určená znaleckým posudkom; v prípade, ak Mesto na ponúkaný podiel nemá znalecký posudok vypracovaný, cena sa určí v súlade s Článkom 17 týchto Zásad.
3. V prípade, ak spoluvlastníci nehnuteľnosti o kúpu spoluvlastníckeho podielu neprejavia záujem, Mesto môže tento spoluvlastnícky podiel previesť inému subjektu na základe všeobecne záväzných právnych predpisov a týchto Zásad.

**Článok 14**

**Predaj v zmysle § 9a, ods. 8, písm. e) Zákona č. 138/1991 Zb. o majetku obcí v platnom znení –**

**prípady hodné osobitného zreteľa**

1. V prípade, ak reálne a preukázateľne existuje dôvod na výnimočný postup prevodu majetku Mesta, MsZ môže takýto prevod schváliť ako prípad hodný osobitného zreteľa; takéto uznesenie MsZ musí byť schválené trojpätinovou väčšinou všetkých poslancov. Dôvodom hodným osobitného zreteľa je najmä verejný záujem a rozvoj mesta v oblasti zdravotných, sociálnych, športových alebo kultúrnych potrieb Mesta, rozvoj cestovného ruchu, vytvorenie väčšieho počtu nových pracovných miest alebo uzatvorenie mimosúdnych dohôd. Existenciu podmienok na prevod majetku takýmto spôsobom vopred posúdi Majetková komisia, ktorá následne Mestskému zastupiteľstvu odporučí ďalší postup pri prevode takéhoto majetku.
2. Zámer Mesta previesť majetok ako prípad hodný osobitného zreteľa Mesto zverejní najmenej na 15 dní pred schvaľovaním prevodu majetku na webovom sídle Mesta a na úradnej tabuli Mesta, pričom tento zámer musí byť zverejnený počas celej tejto doby.
3. Výška kúpnej ceny bude určená takto:
   * + pri pozemkoch: vo výške ceny určenej znaleckým posudkom alebo ak znalecký posudok nie je k dispozícii, vo výške minimálnej kúpnej ceny v súlade s Článkom týchto 17 Zásad;
     + pri stavbách vo výške ceny určenej znaleckým posudkom,
   * v prípade, ak kupujúci predávané nehnuteľnosti – pozemky a stavby, kupuje z dôvodu, že tieto budú významne zhodnotené a prispeje sa tým k rozvoju mesta v oblasti zdravotných, cirkevných, sociálnych, športových, kultúrnych potrieb, rozvoja cestovného ruchu alebo v oblasti bytovej politiky či zvýšenia zamestnanosti, môže MsZ schváliť predaj pozemku a stavby tomuto kupujúcemu za inú kúpnu cenu, schválenú MsZ.

**Článok 15**

**Zámena nehnuteľností**

1. Pri zámene nehnuteľností Mesto postupuje primerane podľa postupu upraveného v Článku 6 týchto Zásad.
2. Zámenu Mesto realizuje zväčša v zmysle § 9a, ods. 8, písm. e) Zákona č. 138/1991 Zb. o majetku obcí v platnom znení – ako dôvod hodný osobitného zreteľa a len vtedy, ak je zámena pre Mesto výhodná.

**Článok 16**

**Zaťažovanie majetku mesta**

1. Zaťažovanie hnuteľného i nehnuteľného majetku Mesta sa uskutočňuje zásadne písomnou zmluvou.
2. S výnimkou prípadov určených osobitnými všeobecne záväznými právnymi predpismi sa zaťažovanie nehnuteľného majetku Mesta vecnými bremenami uskutočňuje zmluvne a za jednorazovú odplatu vo výške minimálne 5 eur/m2 záberu. Rozsah vecného bremena zahŕňa aj ochranné pásmo inžinierskej stavby v zmysle osobitných právnych predpisov.
3. Vecné bremeno na majetku Mesta možno zriadiť za jednorazovú odplatu 1,- € len na základe osobitných právnych predpisov a vo verejnom záujme v prípade, ak je vecné bremeno zriaďované v súvislosti so stavbou, ktorej investorom je Mesto. Bezodplatne je možné vecné bremeno zriadiť len so súhlasom MsZ.
4. Ak má byť vecné bremeno zriadené na majetku Mesta v súvislosti so stavbou, ktorej zrealizovanie je vo verejnom záujme alebo výrazne prispeje k rozvoju Mesta, môže Mesto v prospech investora (resp. súkromný záujem) tejto stavby zriadiť vecné bremeno za jednorazovú odplatu vo výške nižšej ako 5 eur/m2 záberu alebo bezodplatne. O splnení požiadaviek na stavbu v zmysle tohto ustanovenia a o výške jednorazovej odplaty rozhodne v každom konkrétnom prípade MsZ.
5. Na majetok, ktorý Mesto nadobudlo prechodom z majetku SR a ktorý slúži na výchovno-vzdelávací proces, na zabezpečenie sociálnej pomoci a zdravotnej starostlivosti nemožno zriadiť záložné právo ani zabezpečovací prevod práva.
6. Zaťaženie majetku Mesta vopred prerokuje Majetková komisia, ktorá k tomu zaujme stanovisko ktoré oznámi Mestskému zastupiteľstvu.

**Článok 17**

**Minimálna kúpna cena pozemkov**

1. Minimálna jednotková východisková kúpna cena pozemkov pre všetky formy predaja je:

* na výstavbu zdravotníckych, sociálnych, cirkevných, vzdelávacích zariadení a športovísk s prihliadnutím na verejný záujem: **15 eur/m2**;
* na zriadenie záhrady, výstavbu záhradnej chatky, rekreačnej chaty: **20 eur/m2**;
* na výstavbu rodinných domov a garáži: **25 eur/m2**;
* na výstavbu zariadenia podnikateľského charakteru: **30 eur/m2**;

1. Pozemky pod stavbami postavenými v súlade so stavebným povolením a právnymi predpismi platnými v čase vydania stavebného povolenia, sa predávajú za minimálnu jednotkovú východiskovú kúpnu cenu uvedenú v ods. 1 tohto článku.
2. Majetkoprávne vysporiadanie pozemku, ktorý fyzická alebo právnická osoba užíva bez právneho dôvodu a ktorý je vo vlastníctve Mesta sa realizuje za minimálnu jednotkovú východiskovú kúpnu cenu uvedenú v ods. 1 tohto článku. Obsahom prevodnej zmluvy je záväzok nadobúdateľa zaplatiť odplatu za neoprávnené užívanie pozemku za obdobie, počas ktorého tento pozemok neoprávnene užíval, inak za obdobie 3 rokov spätne pred dňom prevodu vlastníckeho práva, vo výške 2 eurá /m2/rok.
3. Minimálna jednotková kúpna cena poľnohospodárskej pôdy:

* nachádzajúcej sa v intraviláne a schváleným územným plánom Mesta určenej:

1. na poľnohospodárske účely (nie je určená na zastavanie a orgánom ochrany poľnohospodárskej pôdy nebol vydaný súhlas s jej budúcim možným použitím na nepoľnohospodárske účely – na stavebné zámery a iné zámery) je minimálne: **10 eur/m2**;
   1. na nepoľnohospodárske účely – stavebné a iné zámery je minimálne podľa ods. 1 tohto článku;

* nachádzajúcej sa v extraviláne a schváleným územným plánom Mesta určenej:
  1. na poľnohospodárske účely (nie je určená na zastavanie a orgánom ochrany poľnohospodárskej pôdy nebol vydaný súhlas s jej budúcim možným použitím na nepoľnohospodárske účely – na stavebné zámery a iné zámery) je u pozemkov druhu: orná pôda a trvalý trávny porast je minimálne: **0,50 eur/m2**;
     1. na nepoľnohospodárske účely – stavebné a iné zámery je minimálne podľa ods. 1 tohto článku.

1. Lesné pozemky Mesta nie sú určené na scudzenie s výnimkou prípadov, ak prevod vlastníctva lesného pozemku je nevyhnutne potrebný na účel:
   1. vysporiadania vlastníckeho práva k lesnému pozemku nachádzajúcemu sa pod existujúcou stavbou postavenou v súlade s príslušnými právnymi predpismi alebo k nej priľahlému pozemku, alebo
   2. vysporiadania vlastníckeho práva k lesnému pozemku v súvislosti so stavbou plánovanou na lesnom pozemku, ktorá prispeje k zabezpečeniu plnenia úloh Mesta v záujme spoločenského a ekonomického rozvoja a zároveň takýto lesný pozemok bude určený na iné účely ako na plnenie funkcií lesov na základe rozhodnutia príslušného orgánu štátnej správy lesného hospodárstva o jeho dočasnom vyňatí alebo trvalom vyňatí z plnenia funkcií lesov. Výmera prevádzaného lesného pozemku podľa predchádzajúcej vety tohto ustanovenia nesmie presiahnuť 10 000 m². Minimálna východisková cena prevádzaného lesného pozemku podľa tohto ustanovenia nesmie byť nižšia ako cena určená znaleckým posudkom vypracovaným pre tento prípad na náklady nadobúdateľa.
2. Minimálnu východiskovú kúpnu cenu pozemkov, uvedenú v ods. 1 tohto článku je možné znížiť najviac o 30 % v prípade značnej svahovitosti pozemku, ekologického zaťaženia pozemku alebo ak je pozemok dotknutý inžinierskymi sieťami alebo ich ochrannými pásmami.

**Článok 18**

**Prevody vlastníctva hnuteľného majetku mesta**

1. Prevody vlastníctva hnuteľného majetku Mesta na iné právnické osoby a fyzické osoby sa uskutočňujú zásadne na základe písomnej zmluvy.
2. Prevod vlastníctva hnuteľnej veci, ktorej zostatková cena je 5 000 eur a vyššia sa uskutočňuje:
   1. na základe obchodnej verejnej súťaže;
   2. dobrovoľnou dražbou;
   3. priamym predajom najmenej za cenu vo výške všeobecnej hodnoty majetku stanovenej podľa osobitného predpisu.

Pri predaji v zmysle písm. a) a c) tohto bodu sa primerane použijú ustanovenia Zásad, upravujúcich obchodnú verejnú súťaž a priamy predaj nehnuteľného majetku.

1. O prevode vlastníctva hnuteľnej veci, ktorej vlastníkom je Mesto, a ktorej zostatková cena je nižšia ako 5 000 eur rozhoduje primátor mesta.

**Článok 19**

**Prenechávanie majetku mesta do užívania**

1. Mesto môže veci, ktoré dočasne nepotrebuje na plnenie svojich úloh prenechať zmluvou na dočasné užívanie inej právnickej alebo fyzickej osobe výlučne za odplatu.
2. Zmluva musí mať písomnú formu a musí obsahovať najmä:
   1. presnú špecifikáciu predmetu užívania;
   2. spôsob užívania;
   3. dobu užívania;
   4. výšku peňažnej odplaty;
   5. podmienky užívania, vrátane podmienok odstúpenia od zmluvy.
3. Prenechať majetok Mesta na dočasné užívanie je možné len v prípadoch, keď je to pre Mesto ekonomicky alebo inak výhodné.
4. Fyzická osoba alebo právnická osoba, ktorá má záujem o prenechanie majetku Mesta do užívania, je povinná mať v čase prenechania majetku do užívania vysporiadané všetky záväzky voči Mestu po lehote splatnosti. Splnenie tejto povinnosti sa na rokovaní mestského zastupiteľstva o príslušnom návrhu na prenechanie majetku do užívania preukazuje informáciou o výške záväzkov fyzickej osoby alebo právnickej osoby voči Mestu po lehote splatnosti poskytnutou z informačného systému Mesta vedeného v prípade fyzickej osoby na základe jej súhlasu. Súhlas dotknutej osoby je na prenechanie majetku do užívania nevyhnutný.

**Článok 20**

**Nájom pozemkov**

1. Predmetom nájmu môžu byť pozemky vo vlastníctve mesta Stará Ľubovňa, ktoré Mesto ani mestské organizácie nevyužívajú na plnenie svojich úloh.
2. Pri nájme pozemku sa primerane použijú ustanovenia Článkov 9 až 11 a 14 týchto Zásad.
3. Bez predloženia znaleckého posudku, minimálne za nájomné určené podľa týchto Zásad možno pozemok priamo prenajať vlastníkovi stavby alebo užívateľovi susednej nehnuteľnosti,
4. Nájomná zmluva sa uzatvára spravidla na dobu neurčitú, s trojmesačnou výpovednou lehotou, ktorá začína plynúť prvým dňom mesiaca nasledujúceho po doručení výpovede bez udania dôvodu.
5. Zmluvu o nájme pozemkov na poľnohospodárske účely dohodnutú na neurčitý čas možno vypovedať k 1. novembru. Ak sa nedohodne inak, výpovedná lehota je jeden rok.

**Článok 21**

**Minimálna výška nájomného za pozemky**

1. **Pozemky využívané na iné než poľnohospodárske účely:**

Minimálna výška nájomného za pozemky využívané na iné než poľnohospodárske účely vychádza z východiskovej hodnoty pozemku stanovenej v zmysle vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku (ďalej len „VŠHMJ“). VŠHMJ v zastavanom území Mesta Stará Ľubovňa je 9,96 €/m2.

|  |  |  |
| --- | --- | --- |
|  | **Podnikateľská činnosť** | **Nepodnikateľská činnosť** |
| Výška nájomného za pozemky | **10% VŠHMJ za m2/rok**  **t. j. 1,00 €/m2/rok** | **5% VŠHMJ za m2/rok**  **t. j. 0,50 €/m2/rok** |

1. **Pozemky využívané na poľnohospodárske účely:**

Minimálna výška nájomného za pozemky využívané na poľnohospodárske účely a patriace do poľnohospodárskeho pôdneho fondu, lesného pôdneho fondu a nepoľnohospodársku pôdu:

|  |  |  |
| --- | --- | --- |
|  | **Podnikateľská činnosť** | **Nepodnikateľská činnosť** |
| 1. orná pôda do 10 000 m2 | **50 €/ha/rok** | **30 €/ha/rok** |
| 1. trvalý trávny porast do 10 000 m2 | **45 €/ha/rok** | **25 €/ha/rok** |
| 1. záhrada, ovocný sad | **200 €/ha/rok** | **130 €/ha/rok** |
| 1. lesný pozemok do 1 000 m2 | **10 €/ha/rok** | **10 €/ha/rok** |
| 1. zastavané pl. a nádvoria, ostatné plochy | **25 €/ha/rok** | **15 €/ha/rok** |

1. **Pozemky využívané za účelom chovu zvierat:**

Minimálna výška nájomného za pozemky (bez ohľadu na druh pozemku) využívané za účelom:

|  |  |  |
| --- | --- | --- |
| 1. chovu zvierat | **do 5 000 m2** | **0,48 €/m2/rok** |
| **nad 5 000 m2** | **0,24 €/m2/rok** |
| 1. umiestnenie včelnice a prístrešku | | **0,20 €/m2/rok** |

1. **Pozemky využívané za účelom umiestnenia stanovíšť zberných nádob:**

Minimálna výška nájomného za pozemky prenajímané za účelom umiestnenia zberných nádob, ak nájomcom je spoločenstvo vlastníkov bytov, bytové družstvo alebo vlastníci bytov a nebytových priestorov je bez ohľadu na druh pozemku:

|  |  |
| --- | --- |
| 1. do 30 m2 | **1,20 €/rok** |
| 1. od 30 m2 do 50 m2 | **3,60 €/rok** |

1. **Pozemky pre osadenie billboardov a panelovú propagáciu a reklamu:**

Minimálna výška nájomného za pozemok pre osadenie billboardov a panelov s prenájmom plôch na propagáciu a reklamu v intraviláne a extraviláne Mesta Stará Ľubovňa je 500 eur/ks/rok, pričom pri viacstranných paneloch sa za kus považuje jedna strana panelu.

Minimálna výška nájomného za pozemok pre osadenie informačných tabúľ v intraviláne a extraviláne mesta Stará Ľubovňa je 100 eur/ks/rok.

Minimálna výška nájomného za reklamné zariadenia umiestňované na fasáde (obvodových stenách objektov) je vo výške 20 eur/m2/rok.

1. **Pozemky na účel vytvorenia parkoviska:**

Minimálna výška nájomného za pozemok pre účel vytvorenia parkoviska nájomcom na jeho náklady je 3,00 eur/m2/rok (vyhradené parkovanie).

**Článok 22**

**Nájom nebytových priestorov a budov**

1. Predmetom nájmu môžu byť nebytové priestory a budovy vo vlastníctve Mesta Stará Ľubovňa, ktoré Mesto nevyužíva na plnenie svojich úloh a nie sú využívané pre potreby mestských organizácii.
2. Za nebytové priestory sa považujú miestnosti alebo súbor miestností, ktoré sú rozhodnutím stavebného úradu určené na iné účely ako na bývanie.
3. Pri nájme nebytových priestorov a budov sa primerane použijú ustanovenia Článkov 9, 10, 14 a 24.

**Článok 23**

**Krátkodobý nájom**

1. Krátkodobý nájom nehnuteľného majetku Mesta sa pre účely týchto Zásad rozumie nájom, ktorého doba nájmu s tým istým nájomcom neprekročí 10 dní v kalendárnom mesiaci.
2. Nebytové priestory na krátkodobé použitie prideľuje štatutárny zástupca správcu nebytového priestoru. Výška nájomného sa určuje v súlade s cenníkmi schválenými MsZ, ktoré vydávajú jednotlivý správcovia nebytových priestorov.

**Článok 24**

**Výška nájomného za nebytové priestory**

1. Výška nájomného za užívanie nebytových priestorov je stanovená podľa účelu ich využitia:
2. **Zóna A** Nebytové priestory na uliciach: Nám. sv. Mikuláša, Obchodnej, Nám. gen. Štefánika, Letnej č. 6 (OD Družba PP a I. NP), minimálna cena prenájmu za 1 m2/rok:
3. **Zóna B** Nebytové priestory na ul. Letnej č. 6 (OD Družba II. NP) a v ostatných lokalitách, minimálna cena prenájmu za 1 m2/rok:

|  |  |  |
| --- | --- | --- |
|  | **Zóna A** | **Zóna B** |
| 1. peňažné ústavy, stávkové kancelárie, poisťovne, realitné kancelárie | **48,00 €** | **36,00 €** |
| 1. obchodné, predajné, kancelárske, reprezentačné, cestovné kancelárie, politické strany, reštaurácie, pohostinstvá | **42,00 €** | **32,00 €** |
| 1. služby a ostatné priestory podobných úžitkových vlastností | **33,00 €** | |
| 1. výrobné, dielenské, skladové, pivničné priestory, suterény, chodby, šatne, sociálne zariadenia a ostatné priestory podobných úžitkových vlastností | **18,00 €** | **16,00 €** |
| 1. spoločné priestory a zariadenia objektov | **9,00 €** | |
| 1. vyhradené prístupové komunikácie, parkoviská a podobné spevnené plochy bezprostredne súvisiace s prenajímaným objektom | **3,00 €** | |
| 1. nájomné za nebytové priestory pre organizácie zaoberajúce sa sociálnou činnosťou, športom, kultúrou, školstvom a zdravotníctvom, ďalej neziskové organizácie, nevládne organizácie, občianske združenia, dobrovoľné a iné organizácie, ktorých činnosť je zameraná v prospech mesta a občanov v rôznych oblastiach | **24,00 €** | **18,00 €** |
| 1. V odôvodnených prípadoch na návrh primátora mesta zníženie nájomného za celý priestor týmto organizáciám schvaľuje mestské zastupiteľstvo až na minimálnu hranicu | **1,00 €/rok** | |
| 1. zníženie nájomného za nebytové priestory, v ktorých sú ako služby obyvateľom poskytované remeselné činnosti, na návrh primátora mesta schvaľuje mestské zastupiteľstvo na minimálnu hranicu | **16,50 €** | **12,00 €** |
| 1. zníženie nájomného za menej hodnotné suterénne a pivničné priestory na návrh primátora mesta schvaľuje mestské zastupiteľstvo až na minimálnu hranicu | **8,00 €** | **6,00 €** |

1. Ak MsZ schváli prenájom nebytových priestorov z dôvodu hodného osobitného zreteľa, môže výšku nájomného stanoviť odchýlne od ustanovení bodu 1 tohto Článku.
2. V cene nájomného nie je zahrnuté poskytovanie služieb spojených s užívaním nebytového priestoru (napr. vodné a stočné, zrážková voda, elektrická energia, dodávka tepla ÚK, ohrev TÚV, upratovanie, náklady na výťah, prenájom zberných nádob na komunálny odpad, odvoz odpadu a pod.).

**Článok 25**

**Pohľadávky a iné práva mesta**

1. Mesto a mestské organizácie, ktoré hospodária s majetkom Mesta sú povinné používať všetky právne prostriedky na ochranu majetku, vrátane včasného uplatnenia svojich práv alebo oprávnených záujmov a bez zbytočného odkladu vymáhať nedaňové pohľadávky podľa všeobecne záväzných právnych predpisov pred príslušnými orgánmi.
2. Subjekty uvedené v odseku 1 tohto Článku sú povinné účtovať a vymáhať sankcie podľa vecného druhu dlhu, a to:
   1. úrok z omeškania podľa osobitného predpisu
   2. poplatok z omeškania podľa osobitného predpisu
   3. zmluvnú pokutu.
3. Z dôvodu hospodárnosti sa sankcie uvedené v bode 2 písm. a) a b) tohto Článku nevymáhajú, ak ich výška v každom jednotlivom prípade nepresiahne 5 eur.
4. Dohodu o splátkach možno uzavrieť maximálne na dobu splácania do 3 rokov a len za predpokladu, že sa ňou dlžník zaviaže v splátkach zaplatiť aj úrok (poplatok) z omeškania z dlžnej sumy, trovy konania, príp. iné poplatky súvisiace s vymáhaním dlhu. Podmienkou uzatvorenia dohody o splátkach je písomné uznanie dlhu čo do dôvodu a výšky, príp. právoplatné rozhodnutie súdu alebo iného orgánu.
5. Dohody o splátkach Mesto neuzatvára na dlžnú sumu, pre ktorú bol podaný návrh na začatie exekučného konania; to neplatí, ak je výška istiny nižšia ako 1 000 eur a dlžník spolu so žiadosťou o uzatvorenie dohody o splátkach zaplatí do pokladne Mesta alebo prevodom na účet Mesta minimálne 25% dlžnej istiny.
6. Primátor mesta je oprávnený dočasne upustiť od vymáhania majetkových práv v prípade, ak je vymožiteľnosť majetkových práv zabezpečená proti premlčaniu a je dôvodný predpoklad, že vymožiteľnosť majetkového práva sa dočasným upustením od vymáhania nezhorší.
7. Trvalým upustením od vymáhania majetkového práva sa v prípade pohľadávky rozumie odpustenie pohľadávky a jej odpísanie z účtovnej evidencie Mesta. Odpustenie pohľadávky, príslušenstva alebo pokuty nie je prípustné, ak vznikla v súvislosti s dokázanou trestnou činnosťou.

8. Na žiadosť dlžníka možno dlžníkovi druhovo raz odpustiť úroky z omeškania alebo poplatok z omeškania, ak bola zaplatená istina a vynaložené náklady súvisiace s vymáhaním pohľadávky.

1. Inú pohľadávku, ako uvedenú v ods. 8 (7), možno na žiadosť dlžníka druhovo raz odpustiť do výšky 25% vrátane, ak:
   1. by jej vymáhaním bola ohrozená výživa dlžníka alebo osôb na neho výživou odkázaných,
   2. by vymáhanie pohľadávky viedlo k hospodárskemu zániku dlžníka a jeho likvidáciu.
2. O odpísaní nevymožiteľnej pohľadávky s príslušenstvom vyššej ako 5 000 eur nedaňovej povahy rozhoduje MsZ.
3. Nakladanie s daňovými pohľadávkami (miestne dane a poplatky) a odpísanie daňových nedoplatkov sa riadia osobitným právnym predpisom. Prehľad odpísaných daňových pohľadávok príslušné oddelenie predloží MsZ najmenej raz ročne.

**Článok 26**

**Inventarizácia**

Skutočný stav majetku sa zisťuje inventarizáciou majetku na základe príkazu primátora mesta na vykonanie inventarizácie.

**Článok 27**

**Spoločné a záverečné ustanovenia**

1. Ustanoveniami týchto Zásad sa spravujú právne vzťahy vzniknuté po nadobudnutí účinnosti týchto Zásad.
2. Tieto Zásady sú záväzné pre všetky orgány a organizácie Mesta vrátane ich zamestnancov.
3. Tieto zásady nadobúdajú účinnosť dňa 01.04.2019 s výnimkou Článku 17, ktorý nadobudne účinnosť dňa 01.01.2020.