**INFORMÁCIA O PLNENÍ RPM**

**INVESTIČNÉ AKCIE FINANČNE KRYTÉ Z ROZPOČTU MESTA (tab. č. 1)**

**Nové stavby – finančne kryté z rozpočtu Mesta**

1. **Zimný štadión – prístupová cesta a parkovisko –** prebieha vypracovanie PD pre stavebné povolenie a realizáciu, je podaná žiadosť o vyjadrenie VSD. Dotknutý orgán ORHaZZ dodá vyjadrenie až po doložení PD samotnej stavby zimného štadióna. Predpokladaná doba realizácie sú 4 mesiace od protokolárneho odovzdania staveniska.
2. **Mestský mobiliár –** je objednaných 29 ks odpadkových košov v hodnote 3 800 €. Koše budú dodané v priebehu mesiaca apríl 2019 a následne rozmiestnené v rámci mesta. V rámci tejto akcie je vyčlenených 1 000 € na označenie prevádzok v mestských budovách na Nám. sv. Mikuláša.
3. **Parkoviská –** vybudovanie nových parkovísk na Letnej ulici oproti OD Družba, Ulici za vodou, príp. na Okružnej ulici pri rádových garážach, kde sú v súčasnosti autá odstavené na ceste. Predpoklad realizácie parkovísk je v letných mesiacoch.
4. **Lodenica** – možnosť cezhraničného projektu PL-SK. Presný rozpočtový náklad bude k dispozícii až po vypracovaní PD na uvedenú akciu.
5. **Výsadba zelene** – v jarných mesiacoch je plánované objednanie štúdie na výsadbu zelene (uvažuje sa ja plocha pred Okresným úradom). Realizácia zelene v mesiaci október 2019.

**Rekonštrukcie a modernizácie – finančne kryté z rozpočtu Mesta**

1. **Pasáž na Nám. sv. Mikuláša** – stavba je dočasne pozastavená z dôvodu nepriaznivých klimatických podmienok. Dňa 26.02.2019 bude kontrolný deň na stavbe za prítomnosti zhotoviteľa stavby, kde sa dohodne ďalší postup prác.
2. **Dom kultúry – Rekonštrukcia interiér –** v rámci verejného obstarávania prebieha proces uzatvárania zmluvy o dielo s uchádzačom, t. j. spoločnosťou Slovdach s r. o., ktorá bola prvá v poradí. Predpoklad odovzdania staveniska je polovica marca 2019. Predpokladaná doba výstavby je 6 mesiacov od odovzdania a prevzatia staveniska. Pre realizáciu javiskovej techniky prebieha uzatváranie zmluvy o dielo so spoločnosťou Rytmus s r. o., Ľubica.
3. **Rekonštrukcia chodníka – starý cintorín –** v súčasnostimestská spoločnosťVPS zabezpečuje projektovú dokumentáciu na rekonštrukciu chodníka v úseku od kaplnky ku K-centru.
4. **Verejné osvetlenie –** priebežné opravy, príp. doplnenie osvetlenia podľa potreby.
5. **Grantová schéma –** vyčlenených 5000€ na základe prijatých žiadostí od občanov.
6. **Rekonštrukcia telocvične ZŠ Levočská –** (oprava športovej podlahy) na základe zmluvy o dielo bolo zhotoviteľovi Ľuboslavovi Plachému, Vranov nad Topľou odovzdané stavenisko dňa 18.02.2019. Zmluvná doba realizácie sú 2 kalendárne mesiace od protokolárneho odovzdania staveniska. V súčasnosti sú stavebné práce vo finálnej etape.
7. **Oprava plochej strechy ZŠ Za vodou -** s touto akciou sa uvažuje až po schválení žiadosti o NFP (vodozádržné opatrenia ZŠ Za Vodou).

**SCHVÁLENÉ INVESTÍCIE ZO ŠTÁTNYCH A EURÓPSKYCH FONDOV (tab. č. 3)**

1. K**omunitné centrum Podsadek –** prebieha kontrola verejného obstarávania. Následne bude uzatvorená zmluva o dielo s víťazným uchádzačom. Predpoklad odovzdania a prevzatia staveniska je jún 2019. Doba realizácie bude podľa ponuky víťazného uchádzača, ktorá bola aj jedným z kritérií výberu.
2. **Komplexná obnova ZUŠ –** stavebné práce sú zrealizované cca na 85%. Momentálne prebiehajú práce na rekonštrukcii ústredného vykurovania.
3. **Revitalizácia vnútroblokových priestorov na sídlisku Západ** – schválená žiadosť o NFP. V súčasnosti prebieha kontrola dokladov k pripravovanému verejnému obstarávaniu.
4. **Rekonštrukcia a prístavba hasičskej zbrojnice v SL** – v súčasnosti prebieha uzatváranie zmluvy na poskytnutie dotácie.
5. **ZŠ Komenského – interiérové vybavenie (stavebná časť)** - rekonštrukcia dielne, PC miestností a chemickej miestností. V súčastnosti prebieha externé verejné obstarávanie na zhotoviteľa stavby.

**PRÍPRAVNÁ A PROJEKTOVÁ DOKUMENTÁCIA (tab. č. 4)**

1. **GP, polohové a výškopisné zameranie, vytýčenie sietí –** je uzatvorená rámcová zmluva na roky 2019-2020 s geodetom Miroslavom Ščurkom, ktorý predložil v rámci verejného obstarávania najnižšiu cenovú ponuku. Fakturácia bude na základe skutočne prevedených prác s jednotkovými cenami uvedenými v cenovej ponuke.
2. **Zmeny a doplnky ÚPN –** bol schválený návrh na začatie obstarávania Zmien a doplnkov č. 2 ÚPN Mesta Stará Ľubovňa, v súčasnosti prebieha uzatváranie zmluvy o dielo so spracovateľom ÚPN, t. j. spoločnosť URBAN s. r. o., Košice, ktorý predložil v rámci verejného obstarávania najnižšiu cenovú ponuku. Do konca februára 2019 bude podaná žiadosť o dotáciu na spracovanie územnoplánovacej dokumentácie.
3. **Digitalizácia ÚPN –** plánované verejné obstarávanie až po spracovaní Zmien a doplnkov č. 2, ktoré by boli v rámci aktuálneho územného plánu taktiež predmetom digitalizácie.
4. **PD na 2 bytové domy na sídlisku Východ –** v súčasnosti sa zabezpečuje majetko-právne vysporiadanie pozemkov, na ktorých budú umiestnené BD, ako aj príprava projektovej dokumentácie pre realizáciu trafostanice. Navrhované riešenie je obstarať zhotoviteľa na spracovanie projektovej dokumentácie a súčasne realizáciu stavby.

**VÝSTAVBA A ÚDRŽBA MIESTNYCH KOMUNIKÁCIÍ (tab. č. 5)**

**Investície finančne kryté z rozpočtu Mesta**

1. **Vysprávky MK v meste** – v priebežnej realizácii podľa potreby. Doposiaľ za rok 2019 neboli čerpané finančné prostriedky.
2. **Vodorovné a zvislé dopravné značenie -** v priebežnej realizácii podľa potreby. Doposiaľ za rok 2019 neboli čerpané finančné prostriedky.
3. **Asfaltovanie miestnych komunikácii a chodníkov –** po zimnom období bude vykonaná za účasti spoločnosti VPS obhliadka a návrh MK a chodníkov na asfaltovanie
4. **MK Ul. 17. novembra –** plánované v letných mesiacoch za spoluúčasti spoločnosti SLOBYTERM.
5. **Zámocká ul. –** neuvažuje sa s asfaltovaním z dôvodu plánovaných prác VSD
6. **Poľská ul. -** neuvažuje sa s asfaltovaním z dôvodu plánovaných prác VSD
7. **Továrenská autobusová stanica (most – futb. štadión) –** plánované v letných mesiacoch